
AWEMainta 
Local 

E 
agle LNG a trece hopi polemica cu 
ne y hopi discusion, pero e pregun- 
ta ta kico tin di berdad den tur loke a 
trece dilanti for di diferente skina. Con 
bentahoso e uzo di gas den WEB ta a 
corto plazo.  


Pa prome kico ta e diferencia di LNG 
(Liquefied Natural Gas) y LPG (Liquefied 
Petroleum Gas) cu ta locual ta e gas cu 
nos ta haya for di Arugas. 


LNG usualmente ta un gas manera 
methane pero cu temperaturanan hopi 
abou. E ta gas industrial. LPG ta gasnan 
manera propane of butane of un mix di 
nan dos produci bou di presion halto. 
Esakinan ta di uzo na cas.  


Importante pa e proyecto di LNG ta e 
siguridad cu nan por brinda special- 
mente na unda e lineanan di gas mester 
pasa den area residencial. Compara 
cu LPG, e gas LNG ta hopi mas safe y 
menos volatil pero no sin risico. E idea 
di pone e lineanan di gas riba tera pa 
transporta e gas pa WEB no ta algo 
usual pero tampoco asina peligroso pa 
stop e proyecto. 


Pakico cambia pa LNG en bes di HFO 
(Heavy Fuel Oil) 
Prome mester explora kico ta HFO y e 
diferencia cu LFO (Light Fuel Oil). HFO 
ta hopi mas diki di consistencia y tin un 
cantidad halto di Azufre den dje mien- 
tras cu LFO ta casi igual cu diesel of 
kerosin, locual ta haci LFO tambe hopi 
caro. Pues HFO ta loke ta wordo uza na 
WEB. 


E motornan Wärtsilä por traha cu HFO 
y LNG e diferencia ta cu HFO por trece 
mas gasto den e sistema di e motornan 
pa motibo di e azufre y e viscosidad 


mas diki. Mester remarca cu e motibo 
cu e Wärtsilänan a wordo busca ta pa 
reemplasa e sistema bieu di WEB cu ta 
e sistema di boiler. E Wärtsilä por subi 
of baha produccion hopi mas lihe y 
efectivo compara cu e sistema bieu di 
boiler. Wärtsilä tambe ta habri e opor- 
tunidad pa uza energia alternativa. 
Esaki por ehempel ora biento cay na 
Vader Piet y produccion baha, no por 
warda oranan largo pa produci mas 
coriente y e Wärtsilä si por absorba e 
instabilidadnan aki. 


Kico a conduci pa e prijs LNG a subi 
E guera na Rusia sigur ta un factor 
grandi riba e prijs pero tambe e manera 
pa saca e gas y petroleo cu ambien- 
talistanan a para na diferente pais caba 
esta Fracking.  
E sistema di Fracking ta ora nan haci 
uzo di presion halto riba un likido den 
tera pa asina saca e gas of azeta mas 
rapido. Pero na diferente pais e ta 
wordo relaciona cu temblornan y daño 


na medio ambiente. 
Demanda grandi LNG na Europa y otro 
luganan ta haci cu e prijs ta keda halto. 
Localmente ta premira pa futuro ta cu e 
prijsnan mundial di LNG no lo baha por 
lo pronto ni hasta si e guera na Russia 
Ukraina caba. Ta dificil pa premira cu e 
lo por tin efecto inmediato den e prijs 
pues pa 
conclui ta dificil uza e prijs di LNG 
como factor grandi den e prijsnan di 
coriente na Aruba. Ni si a hedge e prijs 
na momento cu a firma e contracto den 
pasado.  


Pa e parti di e ambientalistanan ta 
depende di e metodo di extraccion di 
LNG. HFO ta bin cu hopi polucion pero 
tur localmente por mehora den polu- 
cion cambiando pa LNG lo haci daño 
na medio ambiente den e proceso di 
extracion. Lamentablemente ta dificil 
pa evalua awo kico lo ta e miho stap pa 
Aruba ya cu e decision a wordo tuma 
caba y mara na hopi aña. 


E pregunta ta keda si 
berdad LNG ta e salbacion 

T 
in un percepcion den comunidad cu prijsnan di comesti- 
bel ta haltisimo (tin abuso di prijs den e economia) y cu 
Gobierno no ta haci e controlnan necesario pa evita e spec- 
ulacion di prijsnan. Esaki ta un tema cu Minister di Asunto 
Economico Geoffrey Wever a papia riba dje tambe durante e 
reunion di Parlamento pa tratamento di Presupuesto 2023, 
cu mientrastanto a keda aproba. Inclusive esun supletorio 
cu un surplus, cu ta wordo hopi cuestiona si e ta uno real- 
istico. 
El a splica cu Aruba tin dos tipo di producto den su economia. 
E isla ta un pais cu un mercado liber, pues no ta uno comu- 
nista ni socialista. Esaki ta nifica cu comerciantenan ta 
esnan cu ta pone nan prijs. Si e consumidor no ta di acuerdo 
cu e prijs y demostra esaki, e lo por trece un balans den e 
mercado. 


Pero tin ainda un parti di productonan cu e prijsnan ta wordo 
regula door di Gobierno. Esaki ta productonan cu ta forma 
parti di e canasta basico y cu Gobierno ta calcula cual ta e 
ganashi maximo cu e comerciante por haci riba esakinan. 
E productonan di canasta basico ta loke Gobierno a 
considera cu nan prijs mester wordo controla pa nan 
ta mas accesibel na esnan cu un cartera mas humilde. 
Esnan cu no ta forma parti di e canasta ta keda liber pa 
comercio pone e prijs. E productonan aki Gobierno no ta 
controla y no tin autoridad pa controla nan tampoco. 
el a sigura cu controladonan ta sali TUR dia pa controla e 
supermercadonan. Awor tin rond di 20 categoria di producto 
cu ta cay den canasta basico. Por ehempel, tin aros, pero 
diferente tipo y tamaño, mescos cu lechi. 


Tambe e mandatario a duna un splicacion di cuanto control 
a tuma luga for di januari 2022 pa september 2022 y den 
e controlnan aki di productonan cu ta cay den e canasta 
basico, a constata cu e infraccion of violacionnan di prijs ta 
hopi chikito. Den e controlnan rigido cu a tuma luga den e 
periodo indica a controla 749 negoshi cu ta un averahe di 
83 negoshi pa luna. Mester bisa cu e cantidad di negoshinan 
manera supermercado (cu ta bende comestibles por detal) 
ta masha hopi mes. 


A controla 69.584 producto den e 749 negoshinan ey y a 
constata 1558 infraccion, cu ta 2.2% di e total di e produc- 
tonan controla. Pues e otro 66.468 productonan ta cumpli 
cu e prijsnan maximo estableci pa Gobierno. 
Por corda cu durante e temporada di pandemia a introduci 
un pakete di crisis. Awo durante e reunion parlamentari- 
onan a puntra e minister si tin pensa di inclui mas producto 


den e canasta basico. Despues di ricibi diferente conseho, a 
dicidi di amplia e canasta basico. 


“Pero ampliacion di e canasta basico no ta e solucion pa e 
consumidor. Competencia maximo lo por ta e solucion.” El a 
duna ehempel di loke a pasa na Corsou unda cu a amplia e 
canasta basico cu 75 producto. Pero e wholesalernan a bay 
Corte y a gana nan caso. Hues a considera e decision aki 
invalido. E productonan a bira asina hopi, cu poniendo prijs 
maximo ta haci cu nan margen di ganashi ta baha y ta pone 
cu nan no por cumpli cu nan gastonan di operacion. Y a bisa 
cu mester laga e mercado mes determina e prijs. 


Mester bisa cu Departamento di Asunto Economico tin un 
app cu cualkier persona por baha esaki y controla si e prijs 
di e productonan ta cuadra. Y cada dos siman ta publica si 
tin cambio den e prijs di producto di canasta basico. 
Loke si e mandatario ta haya interesante y cual tabata un 
sugerencia di SER tabata pa bini cu un supermercado social. 
E ta algo cu Gobierno lo por considera. 


Loke ta hopi interesante y kisas hopi hende no sa ta e 
Macuto di Compras cu ta publica tambe riba e website di 
Departamento di Asunto Economico. Ta scoge por ehempel 
10 supermercado rond di Aruba. Y tin un lista di 31 producto, 
cu su peso y marca. Ta controla na tur e negoshinan aki con 
e prijs ta. E consumidor por mira por ehempel unda tin e 
prijsnan di mas barata. 


Por ehempel, den e ultimo control supermercadonan Cheng 
y Mega Store tabatin 11 y 10 respectivamente prijs mas 
barata di e 31 productonan controla. 


Hinca mas producto den canasta 
basico no ta solucion pa consumidor 

L 
ider di Accion 21, sr Miguel Mansur 
tabata liña recta cu Prome Minis- 
ter Evelyn Wever Croes, durante trata- 
mento di presupuesto supletorio 2022 
diamars ultimo, dunando e lider di 
MEP “er van langs” relaciona cu loke 
por wordo considera ‘nepotismo’ na 
gran escala. 
Despues di algun observacion personal 
contra di e lider di Accion 21, sr Mansur 
a pidi un ‘persoonlijk feit’ pa reacciona 
contra di Prome Minister Evelyn Wever 
Croes, caminda sin duda el a bisa algun 
berdad cu a pone hopi parlamentario 
sinta keto y scucha. 


“Nos por wak un Prome Minister, cu 
contrario na mi persona, no ta negoshi 
di famia mi ta haciendo den politica 
caminda mi tin cu emplea tur prima, 
tur yiu, casa, tur sobrino y tur tanta 
mescos cu bisiña y tur esey. 
Tambe mi a corda cu tempo mi tabata 
jong, e unico politico cu a yega di bin 
come na cas, ta Minister Glenbert 
Croes. El a bin y come na cas y ta 
unico politico cu mi a wak cu a bin 
come un lunch y tempo cu e mes, yiu 
di Libertador kier a drenta partido 
MEP, nan a bis’e cu no, nan a bloki’e, pa 
motibo cu negoshi di famia tabata bou 
menasa. 


Dado momento den e reunion aki, nos 
a haya e impresion cu caso Avestruz 
ta aki den Parlamento ta wordo trata 
pero lo mi bisa cu despues di veredicto 
den e caso aki, e ora bin puntra mi kico 
boso kier sa di Avestruz. 
Mi a scucha coleganan cu ta sostene 
gobierno, tilda mi cu mi tin famia den 
caso Avestruz y esaki ta berdad, yiu di 
mi primo ta un sospechoso den e caso 
mescos c’un prima di mi mama tambe 
ta envolvi den caso Avestruz y ami no 
ta kima mi dede pa ningun hende. 


E cos mas pret di henter e wega politico 
den Parlamento señor Presidente, ta 
e hecho cu tin cu puntra ta “kende” 
a cumpra e tereno di yiu di mi primo, 
ya cu esaki ta primo di Prome Minister 
Evelyn Wever Croes. 


E primo aki a cumpra e tereno y ta bon 
pa mustra for di unda el a haya e placa 
aki pa cumpra e tereno. 
Si tur hende por corda, un tempo un 
tanta di Prome Minister Wever Croes 
tabatin henter Vondellaan gehuur cu 
gobierno, tata di Prome Minister Wever 
Croes tabata prepara contractnan sin 
fecha di expiracion y ta papia aki di 20 
miyon na huur paga door di gobierno. 
Anto esey ta e politica di curason cu 
Prome Minister Wever Croes gusta hiba 
anto e kier tilda mi persona cu ami no 


tin curason pa pueblo di Aruba. 
Ban ta serio sr Presidente, negoshi di 
famia politica tabata pa nan, un set di 
parlamentario cu ta cla pa fix nan yiu, 
pastoornan ta bin gaña kibra cosnan 
cu no ta bon pa expresa pero awor nan 
tin e curashi di bin bisa cu mi persona 
no tin curason pa pueblo di Aruba. 


Sigui gasta placa, sigui bati pueblo cu 
medida pa negoshi di famia por sigui 
florece y nos por wak un gobierno 
forma pa gañado, caminda negoshi 
di famia ta florece, nan no kier baha 
gasto structuralmente pero si ta cla 
na tur momento pa suta pueblo cu 
medida,” tabata e reaccion di Miguel 
ansur den un reaccion contra di Prome 
Minister Evelyn Wever Croes diamars 
ultimo den sala di Parlamento. 


Parlamentario Miguel Mansur 


Mi tin famia den Avestruz pero primo 
di Prome Minister a cumpra e tereno 

Secretario di Estado Alexandra van Huffelen den su carta dirigi pa Tweede 
Kamer a informa cu gabinete Wever Croes a cumpli cu norma stipula pa 
presupuesto 2022 y como tal no ta necesario pa impone e “aanwijzing” cu 
CAft a sugeri pa duna henter gabinete Wever Croes II. 
Na mes momento e Secretario di Estado a mustra Parlamento Hulandes 
tambe cu apesar di a cumpli cu e norma stipula, e forma con a logra esaki, 
no ta cuadra cu palabracionnan haci entre CAft y Gobierno di Aruba. 
Pues ni CAft y tampoco RMR lo mira bek riba e presupuesto aki, como tal e 
discusionnan politico cu a tuma luga diamars ultimo, tabata un payasada 
politico sin sentido, ya cu Hulanda a dicidi di acepta esaki caba. 


Sinembargo a duna gobierno di Aruba otro ultimatum caminda a pone 
como condicion estricto, cu gabinete Wever Croes tin cu cumpli cu leynan 
pa loke ta entrega y formulacion di presupuesto di e pais, cu mester ta na 
tempo y cu entre otro presupuesto 2023, MESTER tin un surplus. 
Algo cu gobierno di MEP y RAIZ ta bisa di a logra pero awor tin cu mira 
si CAft lo bay di acuerdo cu e presupuesto aki of cu e lo exigi cambionan 
drastico wordo hinca aden prome cu e bira algo oficial. 


Oposicion a stroba strategia politico di gobierno siman pasa 
E 
informacion ricibi cu e tres partidonan 
den oposicion siman pasa a stroba e 
strategia politico di gabinete Wever Croes II 
durante tratamento di presupuesto 2023, a 
keda confirma pa e forma con tratamento di 
presupuesto supletorio 2022 a tuma luga. 
E strategia politico caminda durante di e 
reunion publico pa presupuesto 2023, tabata 
pa uza tratamento di e caso Avestruz den 
Corte di Prome Instancia, como e base pa 
diversifica atencion di pueblo pa asuntonan 
real di un presupuesto 2023 cu a bira algo 
“magico.” 
E decision di fraccionnan di MAS, Accion 21 y 
AVP pa no atende tratamento di presupuesto 
2023 siman pasa, tabata un accion cu gabi- 
nete Wever Croes no a spera y aki ta bon 
pa mustra cu ora cu ta papia di gobierno di 
coalicion, tin cu inclui e parlamentarionan di 
e dos fraccionnan den Parlamento. 


Henter e strategia atendi, discuti y hasta a 
reparti e diferente miembronan di fraccionnan 
di MEP y RAIZ, kende lo atende cu cierto parti 
y kende lo atende cu otro asuntonan pero e 
decision di oposicion pa bandona e reunion y 
ni participa den un reunion cu ta mustra falta 
di respet pa Raad van Advies, a bruha tur cos. 
No tabatin enemigo den Parlamento pa e 11 
parlamentarionan por a hiba un confrontacion 
frontal cu nan, mal uzando e caso Avestruz cu 
pa “casualidad” ta mustra di a cay den mesun 
periodo cu Corte a dicidi di trata e caso aki. 
Tur esaki a sali na claridad diamars mainta, 
ya cu for e propio comienso di e reunion pa 
trata presupuesto supletorio, por a ripara 
cu e dos fraccionnan di MEP y RAIZ, guia 
pa Ministernan di e gabinete cu nan mester 
controla, a bin pa ehecuta e strategia politico 
cu pa algun dia a wordo prepara pero a conoce 
un retraso door di e decision determinante di 
oposicion siman pasa. 
Por a scucha Ministernan, principalmente 
Minister Presidente, presenta argumentonan 
sin base ya cu nan no tabatin nada di haber 
cu presupuesto supletorio 2022 cu ta su gobi- 
erno tin cu duna hustificacion pero a inicia e 
tradicional critica riba oposicion pa cambia 
rumbo di un reunion cu den cierto sentido ya 
caba gobierno Hulandes a dicidi di laga “cos 
pasa bay.” 

K 
isas e sorpresa mas grandi cu a 
bin dilanti for di e rekisitorio di fis- 
calnan di Ministerio Publico den e caso 
di Avestruz, tabata e demanda ridiculo 
cu a ser exigi contra di ex Minister Ben- 
ny Sevinger. 
Ministerio Publico a den su rekisitorio 
a mustra cu Benny Sevinger a haci su 
mes culpabel na “oplichting” y otro 
acusacionnan cu ningun momento e 
presenta pruebanan concreto contra 
di sr Sevinger. 
Pa tal motibo ora cu a scucha Fiscal 
den nomber di Ministerio Publico exigi 
un castigo di prizon di cinco aña, e 
sorpresa tabata grandi, hasta den e 
circulo hudicial, cerca abogadonan cu 
a sigui e caso aki di cerca. 
Fuera di esaki e demanda di Ministerio 
Publico contra di Benny pa e periodo 
di 10 aña e no tin mag di carga 
ningun funcion publico, tabata otro 
“atentando” 
di 
Ministerio 
Publico 
contra di e sospechoso aki. 


Pa completa e obra den e exigencia 
exorbitante aki, Fiscal a exigi Corte 
pa inicial un asina yama “ontneming- 
szaak” pa kita un miyon for di Sevinger, 
pues exigencianan cu a mustra bon cla 
e rabia cu Ministerio Publico tin contra 
di e acusado Benny Zevinger. 
E actual miembro di Parlamento aki, 
semper a defende su mes contra un 
serie di inhusticia cu Ministerio Publico 
en cooperacion cu Landsrecherche y 
tin ora Fiscal Mayor, tabata haci den 
e caso contra Sevinger, entre otro tene 
den prizon pa un periodo asina largo di 


70 dia, limita su libertad como persona 
cu no a wordo husga ainda, mescos cu 
a haci den caso di Paul Croes, caminda 
a pone e ex Minister aki den isolacion. 
Ta abuso grandi e cosnan aki ta 
caminda bou di ningun circunstancia 
Ministerio Publico of e sistema hudi- 
cial, por permiti su mes e luho di actua 
di e forma iresponsabel aki y kere cu e 
cosnan aki ta permisibel den e sistema 
democratico cu Aruba conoce. 
Un demanda cuestionabel sin duda 
sigur mirando por ehempel e caso di 
ex Prome Minister Gerrit Schotte na 
Corsou, caminda eynan Ministerio 
Publico di Corsou, a haya pruebanan 
contundente contra di e ex politico, 
pero a conden’e na un periodo di cinco 
aña cu e no tin mag di asumi un puesto 
den gobernacion di e isla. 
Sinembargo tanto figuranan den e 
mundo di abogacia y otro instanci- 


anan, ta mira e exigencia di Ministerio 
Publico como un tipo di “pesterij” y 
hasta un tipo di “manipulacion” di parti 
di campaña pa Ministerio Publico saca 
su curpa for di e situacion cu el a hinca 
su mes aden. 
Hopi pero hopi acusacion cu a wordo 
presenta pa Ministerio Publico, simple- 
mente no tin un base solido, un base 
di prueba contundente contra di e ex 
Minister pero exigiendo un castigo 
asina pisa, no solamente e kier duna 
e impresion cu Ministerio Publico tin 
rason di su parti pero tambe kier duna 
e impresion ekiboca cu e mandatario 
aki a comete un crimen serio y pa falta 
di prueba kier hunga e carta aki. 
E no ta e forma corecto di procede y 
na mes momento e ta mustra bon cla e 
mentalidad politico cu a ser crea “door 
toedoen” di e propio departamento 
hudicial aki pa ultimo cinco aña. 


Exigencia contra ex Minister Sevinger 
ta mustra riba “pesterij” 

D 
iaranson tabata un dia cu hopi movecion turistico pa nos centro di 
ciudad segun Minister di Turismo Sr. Dangui Oduber. E ta yena bo di 
satisfaccion pa por mira nos waf yen di barconan crucero. Aruba ta rici- 
bi un otro First Call di un mega crucero den e caso aki di Harmony of the 
Seas di Royal Caribbean Cruiselines. Conhuntamente cu e barconan cru- 
cero di Celebrity Reflection y Enchanted Princess tabata tin mas di 10 mil 
turista crucero diaranson riba Aruba. Esaki sigur ta refleha cu nos recu- 
peracion ta den ful swing. 
Locual ta hopi positivo pa Aruba ta cu den henter e ruta di e barco 
crucero, e porta di Oranjestad ta esun caminda mas ora (15 ora) e lo 
keda staciona. Esaki ta nifica cu e pasaheronan aki lo tin mas ora pa nan 
aporta na Aruba su economia. 
E barco aki por acapara 6687 pasahero, tin un total di 16 piso y ta midi 
363 meter di largo. Tambe Harmony of the Seas ta nabega uzando 30 
porciento di gas LNG cu ta hacie mas amical pa nos medio ambiente. 
Cu esaki ta keda demostra cu e vision di Gobierno di e preparacionnan 
cu a wordo haci riba nos waf ta dunando su frutonan. A haci inversi- 
onnan grandi di 14 miyon florin pa Aruba por haya e tugboat Colorado 
pa por yuda e mega cruceronan aki nabega drentando nos waf. Aruba 
Port Authority a inverti 1.6 miyon florin pa realisa e trabaonan di coba 
y haci limpi (draga) 100 meter bao di lama na waf, pa asina logra haya 
e profundidad di entre 12 pa 13 meter bek. Tur esaki nan ta prepara- 
cionnan cu a wordo haci pa por a ricibi e prome mega crucero aki, asina 
Minister Oduber a trece dilanti. 
Minister Dangui Oduber ta kere firme den e recuperacion di Aruba su 
turismo y economia. P’esey Gobierno ta haciendo tur lo necesario pa 
sigui stimula nos economia. 


Minister Dangui Oduber: 
aruba ta ricibi e First Call di 
aruba ta ricibi e First Call di 
harmony of the seas den nos waf 
harmony of the seas den nos waf 

Minister Endy a menciona con contento tur hende ta cu e verhuizing di 
Beatrix school na edificio di Paso pa Futuro, wel na pagina 18 y 19 di mi 
overdrachtsdocument ta para e plan di verhuizing y minister Endy ta usa e 
mesun palabranan cu mi a scirbi: “Beatrix school kan een definitieve huis- 
vesting vinden in het gebouw van Paso pa Futuro, een te groot gebouw voor 
een kleine school als Paso pa Futuro”. Minister Endy a menciona cu Beatrix 
tin riba 300 alumno y cu Paso pa Futuro tin alrededor di 100 alumno. E 
unico diferencia ta cu ora mi a presenta e plan tabata tin protesta, y awor 
cu mi no t’ey a realisa e mesun plan sin protesta. 


Minister Endy a papia di CINOP y landenpakket y doorstroom, y ta exacta- 
mente loke ta para na pagina 16 di mi overdrachtsdocument: “Het landen- 
pakket bevat ook de hervorming van ons beroepsonderwijs, met name wordt 
gevraagd voor een betere doorstroom van EPB naar EPI. Vooruitlopend 
op de resultaten van de doorlichting en om hieraan te voldoen is er op 25 
augustus 2021 een Samenwerkingsprotocol ondertekend tussen SEPB en 
DPS om te komen tot invoering van doorlopende leerlijnen op niveau 2, 3 
en 4. Dankzij de inbreng van CINOP wordt versneld ontwikkeld en ingevoerd 
drie doorlopende leerlijnen van in totaal 12 geselecteerde opleidingen op 
niveau 2, 3 en 4. Er komt een nieuwe opleiding ICT en bestaande opleidingen 
worden geactualiseerd naar meer competentie gericht onderwijs”. Ma laga 
esaki firma y paga. 


Minister Endy a papia di PEL, wel esaki ta poni na pagina 14 di e over- 
drachtsdocument bao di lista di initiativanan nobo: “Plataforma Educacion 
y Labor (PEL): samenwerking gezocht met ROA CN”. Minister Endy a papia 
di PEN 2030, wel na pagina 5 caba di mi overdrachtsdocument mi ta duna e 
keywords di PEN 2030, Plan Educacion Nacional 2030: “Flexibilisering van 
het onderwijs, Digitalisering van het onderwijs, meertaligheid in het onder- 
wijs en gepersonaliseerd onderwijs”. Aki nos a indica caba cu nos a haci 
escogencia pa educacion multilingual mescos cu nos sociedad ta multilin- 
gual. Minister Endy a papia cu awor numa ta bay haci escogencia di idioma. 


Minister Endy a papia di renobacion di scol St. Aloysius. Na pagina 18 e ta 
aparece bao di e lista di asuntonan cu merece atencion urgente: “renovatie 
St. Aloysius”. Y mi a manda carta pa SKOA na augustus 2021 ofreciendo 
pa SKOA mes ehecuta e proyecto aki, ya cu no ta permiti gobierno hacie, 
y mi a pone fondonan disponibel den presupuesto 2021 y 2022 pa esaki. 
Minister Endy a papia di rapport doorlichting, mira loke ta poni na pagina 
15 di mi overdrachtsdocument: “In september 2019 heb ik mondeling aan 
de Inspectie Onderwijs Nederland gevraagd in het bijzijn van OCW Bonaire 
om een doorlichting uit te voeren van het Nederlands onderwijssysteem op 
Aruba. 


Het was toen financieel niet haalbaar, maar het werd uiteindelijk opgenomen 
als voorwaarde voor de liquiditeitssteun en deze doorlichting is nu in uitvo- 
ering… De aanbevelingen moeten worden uitgevoerd en deze hervormingen 
van het Arubaans onderwijs zijn noodzakelijk” Y den cuadro di e doorlich- 
ting tin technische steun for di Hulanda pa actualisacion di nos leynan di 
educacion, di cua minister Endy a papia di dje. 
Como minister mi a pone e prome stap, esta recori na nos propio profesion- 
alnan, mi a pone tres hurista na Directie Onderwijs banda di loke tin caba pa 
traha riba actualisacion di nos leynan, pero e no a resulta productivo, y cu 
den cuadro di doorlichting ta haya apoyo externo cu ta necesario. 


Y asina mi por sigui, pero mi punto ta cu minister Endy ta yama mi pa loco 
djis pasobra tur e proyectonan cu e ta papia di dje den Parlamento ta poni 
den mi overdrachtsdocument y e no kier pa pueblo sa esaki. MEP kier pinta 
cu RED no a haci nada, cu RED no ta sirbi, pero ata e overdrachtsdocument 
ey cu tur hende por wak tur loke nos a haci y cu ta continua. Ami si por bisa 
cu minister Endy a gaña parlamento en cuanto edificionan di gobierno di 
Juliana y Beatrix. 


Rudy Lampe(Red Democratico): 


Minister Endy Croes no ta bisa e berdad den Parlamento 
D 
urante e tratamento di Presupuesto 2023 den 
Parlamento riba 8 di november 2022 minister 
Endy Croes no a bisa e berdad y esei ta wordo con- 
sidera na Hulanda un doodzonde pa un minister bisa 
mentira na Parlamento. E a declara cu ex minister 
Lampe a otorga na inversionistanan priva e edificio- 
nan di Juliana y Beatrix school y cu esey t’e motibo 
cu tin un caso den corte. Un mentira flagrante, ya 
cu edificionan di gobierno ta cay bao responsabili- 
dad di un minister di infrastructura. Den e caso aki 
cualke decision tocante Juliana y Beatrix school ta 
den man di mr. Evelyn Wever Croes, minister di infra- 
structura, di e mesun partido MEP cu minister Endy 
Croes. 


Den mi overdrachtsdocument na pagina 19 ta para 
lo siguiente: “Juliana en Beatrix gebouwen bevinden 
zich in een vervallen staat. In 2014 en 2016 werden 
de gebouwen geevacueerd. Overheidskapitaal is er 
niet om deze te restaureren. Deze gebouwen bevinden 
zich in een ‘prime location’ waarbij een andere 
bestemming op zijn platas is. Kenniseconomie was 
een van de kernwoorden van het regeerakkoord. Een 
international ‘medical university’ is bereid zich hierin 
te vestige, met prive kapitaal zal het gerestaureerd 
worden, en overeenkomsten zijn gesloten met eige- 
naar van appartementen in Caya Grandi opdat inter- 
nationale studenten nieuw leven kunnen geven aan 
de Downtown area.” Mi ta duna sugerencia con pa 
duna contenido na e acuerdo di gobernacion, pero 
ta minister di infrastructura, cu no tabata ami, ta 
tuma decision riba edificionan di gobierno.Minister 
Endy Croes a yama mi pa un hende loco, pasobra 
den social media lo mi ta claim cu tur cos ta mi logro. 
Atrobe ta malinforma parlamento, no ta mi persona 
sino un grupo di profesionalnan cu ta haci analisis 
politico a crea un pagina unda ta mustra cu minister 
Endy Croes ta pronkia cu pluma di otro. Ademas tur 
proyecto di cua minister Endy Croes a papia di dje 
den Parlamento ta para literalmente den mi over- 
drachtsdocument, un documento publico. 

Cu e prestatiemanagement aki gobierno a cuminsa un guera cu e empleadonan 
publico cu si ta traha. Gobierno den ultimo 5 aña aki a sigui tuma hende den 
servicio di gobierno. Riba dje hendenan cu cobra un salario barbaro pa haci 
nada y riba dje ta cobra e 25% di toelage. No keda sorprendi ora e empleadonan 
aki uza e barita magico contra di gobierno. 


Nos por a scucha cu scarsedad di cuminda ta aumenta. Hulanda tin minister 
di stikstof pa kita tereno di agricultornan y asina aki kita cuminda di su mesun 
pueblo. Pa nos di partido Curpa esaki no ta nada nobo paso e ta hinca den 
e puntonan di desaroyo sostenibel. Si e gobierno Hulandes no ta worry cu su 
mesun pueblo nos lo no spera di haya yudansa di Hulanda. Akinan ta nos como 
pueblo mester yuda nos mes paso ora situacion bira mas preta, y esaki ta un 
hecho, nos mester sa kico pa haci. 


Nos tin un Parlamento cu no ta funciona y ta tira lodo riba otro. Un berguensa cu 
un parlamentario ta presta su mes pa un insinuacion asina baho. Un berguensa 
total. E cosnan aki ta pasa ora cu bo tin maldad den bo curason. Arepenti y pidi 
Dios pordon y cuminsa di nobo. Nos sa cu e situacion aki ta rond di mundo. 
Gobierno y nos parlamentarionan no tin solucion y ta husga e gobierno anterior 
mientras ta nan a bisa cu tin tur solucion. Un gobierno di mentira. Nan kier haci 
comosifuera nan ta Dios. Nan mester spera locual cu ta na caminda pa nan. Nan 
a sembra maldad y nan lo coseche. 


Eric RAS (Lider di partido Curpa) 


Gobierno ta uza 
barita magico pa 
tapa e berdad di un 
presupuesto manipula 
G 
obierno parce di a uza un barita magico pa 
transforma nos presupuesto 2023 for di 
un deficit pa un surplus. Pregunta ta si e barita 
magico lo bay tin repercusion negativo p’e gobi- 
erno, pasobra a trece cambio riba e presupues- 
to sin mand’e Raad van Advies pa conseho. Pa 
colmo gobierno no a presenta un presupuesto 
confiabel e ultimo 5 aña gobierno. Ta pues logi- 
co cu gobierno no ta gosa di credibilidad y no ta 
di confia. Ora cu CAft bay revisa e presupuesto 
lo bay pasa mesun cos cu presupuesto di 2021 
y 2022. Durante e ultimo 5 añanan no a bin un 
presupuesto balansa. A crea debe riba debe. Hu- 
landa a cera porta pa prestamo na gobierno y 
locual cu gobierno a haci ta bira mal pagado y 
hinca nos comerciantenan den problema finan- 
ciero. Tambe gobierno a pluma nos companian- 
an estatal hincando nan den problema financie- 
ro. Awor kier mata e galiña cu ta pone e webo di 
oro y ta bin cu mas medida riba nos turismo. Nan 
ta bin pa disfruta di nan vakantie y no pa wordo 
masacra. 


Despues di aumento barbaro riba prijs di awa 
y electricidad kier bin cu e BBO na frontera. 
Efecto aki no solamente lo cay pisa riba lomba 
di nos pueblo pero tambe lo caba cu e importa- 
dornan y lo pasa despues pa rebendedo. Pueblo 
no tin espacio mas pa mas medida paso ya caba 
pueblo ta den miseria. Nos problemanan social 
a aumenta y te dia di awe gobierno no ta trece 
solucion y cada dia cu pasa e situacion ta bira 
pio. E unico pilar economico cu nos tin ta core 
peliger. Un planta di purificacion na Bubaliplas 
cu no ta importante pa gobierno. For aña pasa 
a publica un rapport di urgencia cu tin encuanto 
e planta di purificacion aki. Despues di un aña 
ainda gobierno ta sinta man crusa y e situacion 
ta hopi mas pio cu aña pasa. 


Gobierno a introduci cu empleadonan publico lo 
wordo paga a base di rindimento anualmente. 
Esaki ta e acuerdo cu ta hancra den coho. Un 
medida paso gobierno no kier baha gasto riba 
empleadonan publico, pero a sigui tuma hende 
den servicio. E mal maneho aki tin awe cu nos 
cuerpo policial y otro departamento di gobierno 
no por recluta mas personal. Un cuerpo policial 
cu ta onderbezet y pa di 6 biaha no tin opleiding 
pa polis. Siguridad di nos pueblo no ta conta. 

D 
iaranson 16 di November, un dia historico pa nos pais 
pa loke ta trata presupuesto di nos pais, un presupues- 
to historico den tur sentido. Parlamento a aproba e Presu- 
puesto 2023 cu tin un surplus di 63 miyon florin. Prome Min- 
ister Evelyn Wever-Croes personalmente ta considera esaki 
hopi particular pasobra e ta refleha e compromiso di Gabi- 
nete Wever-Croes desde cu a cuminsa goberna na 2017. E 
meta desde e prome dia tawata pa soluciona e problemanan 
financiero di nos pais. “Nos a traha hopi duro pa logra”. 


Prome Minister a duna di conoce cu na 2018, a cera e deficit 
cu Gobierno a hereda. Na 2019, a cera e presupuesto cu un 
surplus di 4 miyon florin. Den e mesun tempo den Parlamento, 
Gobierno a anuncia cu na 2020 lo tin un surplus di 40 miyon 
florin pa cua motibo Gobierno tawata hopi orguyoso. 


Sinembargo, manera Aruba henter sa, e pandemia a causa 
daño y cambionan drastico. Resultado di esaki ta cu Aruba 
a conoce un deficit di 1028 miyon florin. 


“Awe, Parlamento a aproba un presupuesto pa asina 2023 
Aruba tin un surplus di 63 miyon florin. Esaki ta algo hopi 
grandi pa Gobierno y sigur pa nos pais”, Prome Minister a 
remarca. 


Prome Minister a pone enfasis riba e importancia di tin un 
surplus den un presupuesto. Cu un surplus, Gobierno ta 
haya e espacio pa inverti den nos pais, entre otro den ense- 
ñansa, den cuido, den cuido di nos grandinan, den siguridad 
di nos pais, den infrastructura. 


“Mi ta gradici tur esnan cu a sostene e presupuesto. Mi ta 
gradici Parlamento cu a duna nos e aprobacion na e presu- 
puesto. Y mi ta gradici e pueblo di Aruba. Dios tin plannan 
grandi pa Aruba. Nos mester tin fe, determinacion y sigui 
traha duro”, Prome Minister a expresa. 


D 
iamars mainta Parlamento di Aruba a trata e ley di “sup- 
pletoire begroting.” E ley aki ta duna Parlamento un bis- 
ta con gobierno a uza e placa di presupuesto 2022. Durante 
e trato di e ley aki, Mansur duna di conoce su postura con 
e lo baha e gastonan di personeel di gobierno, si e tabata 
sinta den e stoel di minister. No ta prome biaha cu Mansur a 
expresa esaki. El a grita cu LMA mester wordo kita! Dicon? 
Pasobra esey lo dun’e un autoridad total pa haci y deshaci 
cu ambtenaarnan y profesionalnan cu ta traha pa nos dushi 
pais Aruba. Docentenan, cu ta duna les na scol, mama cu 
tatanan cu ta sirbi den diferente departamentonan crucial 
di nos pais, cu ta traha duro pa pone pan riba mesa y cria 
nan famia, hopi lo mester wordo kita segun pensamentonan 
y expresionnan haci di Mansur. Esaki ta e famoso vision di 
Mansur pa nos pais. Un miyonario sin sentimento pa e pueb- 
lo cu ta bastante indigna cu e ambtenaarnan di pais Aruba. 


Miguel Mansur contra pa ambtenaar haya e 12.6% bek 
P’esey no ta nada straño cu sr.Mansur, cu ta yama su mes un 
representante di pueblo, ta scoge pa masacra ambtenaarnan 


sin misericordia! Sr. Mansur a vota contra di e dunamento bek 


di e 5%, cual a wordo duna bek na ambtenaarnan na juli 2022, 
y tambe contra e 7.6% cu lo mester wordo duna bek na januari 
2023. Mi no kier ni imagina kico Mansur lo haci si un dia e mester 
drenta gobierno di Aruba. Corda pueblo di Aruba, ma taha! 


Miguel a pidi un lista di Ambtenaar 
Adicionalmente, Mansur a pidi un lista di tur ambtenaarnan, 
durante di e reunion publico. Mansur kier wak e nombernan y e 
cantidad di ambtenaar cu tin den e aparato gubernamental, pa 
wak kende por wordo kita. Mansur a sigui elabora cu 1500 ambte- 
naar mester bay for di e aparato publico. Segun Mansur mester 
manda nan bay traha den e sector priva. Despues di un rato, e 
la retira cu e kier haci esaki gradualmente. Na diferente ocasion 
mientras minister Xiomara Maduro tabata papia y menciona su 
nomber, Mansur a bisa tur e cosnan aki. Mansur cu no tin ningun 
experiencia den gobernacion awor kier bin pretende cu gobi- 
erno mester reduci e aparato gubernamental cu 1500 hende. Ta 
kende tur e lo kier kita, mirando e kier e lista di nombernan di tur 
ambtenaar? 


Manera ma bisa biaha pasa: “Miguel, bo no ta trahando den un 
negoshi, ta cu hende gobierno ta traha. Hende cu tin famianan, 
gastonan, soñonan, metanan y luchanan. Kita LMA, exigi lista di 
ambtenaar, vota contra 12.6% pa ambtenaar, kita 1500 ambte- 
naar, esey ta bo solucion? No tin otro manera con pa acapara cu 


e problemanan di nos pais? Pueblo saca bo som!” 


Prome Minister Evelyn Wever-Croes: 


Presupuesto aproba cu un 
surplus di 63 miyon florin 


Parlamentario Marco Berlis (MEP) ta papia di; 


Miguel Mansur den parlamento: Kita 
LMA y kita ambtenaar na cantidad 

VACATURE 



Stichting Bevolkingsonderzoek Borstkanker Aruba (BOB) 
heeft een vacature voor 2 FTE’s 


Radiodiagnostisch Laborant (32-40 uren per week) 


Binnen deze functie verricht u op een verantwoorde wijze 
borstonderzoek, door middel van het maken van mammografieën 
in het kader van het bevolkingsonderzoek borstkanker. 



Functie-inhoud: 
• 
Verricht zelfstandig c.q. onder aansturing van de radioloog, digitale onderzoeken. 
• 
Zorgt voor de stralingsbescherming van cliënt, laborant en derden. 
• 
Zorgt mede voor het kwaliteitssysteem van de Stichting. 
• 
Geeft voorlichting aan cliënten. 
Functie-eisen: 
• 
Heeft een afgeronde opleiding tot radiodiagnostisch laborant op hbo-niveau (MBRT) en een 
bewijs van bevoegdheid. 
• 
Ervaring met mammografie. 
• 
Minimaal twee jaar relevante werkervaring na diplomering. 
• 
Screeningscertificaat is een pré. 
• 
Heeft een klantgerichte instelling. 
• 
Heeft goede sociale en communicatieve vaardigheden. 
• 
Beschikt over teamspirit en grote mate van flexibiliteit en verantwoordelijkheidsgevoel. 
• 
Is stressbestendig, werkt zelfstandig, nauwkeurig en deskundig. 
• 
Staat open voor verandering en vernieuwing. 
• 
Goede beheersing van Engels en/of Nederlands. 
• 
Bereid Papiamento en/of Spaans te leren. 


Wij bieden: 
• 
Salaris conform diploma en werkervaring. 
• 
Collegiale werksfeer. 
• 
Opleiding en training tot Mammascreeningslaborant. 
• 
Een arbeidsovereenkomst voor onbepaalde tijd. 


Informatie en Sollicitatie: 


Meer informatie over deze functie is verkrijgbaar bij mw. U. Harms. 


Uw sollicitatiebrief plus CV kunt u sturen naar e-mail: info@bobaruba.com voor 15 Januari 2023. 


Stichting BOB Aruba, Caya dr. J.E.M. Arends 17, Oranjestad Aruba, tel. +297-588-1212 


loke ta mustra bon cla cu un di nan tin algo di sconde, un di nan sa algo cu 
e otro ta sinti su mes incomodo si esaki Sali den publicidad. 
E siman aki un biaha mas por a scucha Prome Minister trata di elimina tur 
sospecho riba loke Besaril a haci, insistiendo cu no tin denuncia oficial, 
cu no tin investigacion oficial tratando di scapa cara di su gobierno cu ta 
colmo di cantidad di asuntonan incorecto. 


Lo ta bon pa e caso aki di Besaril y su maneho hiba na Arubahuis, haya 
e nomber mescos cu otro casonan, como “BESA-EWC” y cu husticia 
tin cu prevalece den esaki, contrario na otro casonan caminda politica 
a bira e base con institucionnan hudicial ta haya nan mes envolvi aden,” 
Parlamentario Arthur Dowers a declara. 


Parlamentario Arthur Dowers 


Prome Minister ta insisti pa caso 
“BESA-EWC” no wordo investiga 


N 
o tin duda cu Prome Minister Evelyn Wev- 
er Croes, ta determina pa no atende cu 
tur loke ex Minister Plenipotenciario Guilffred 
Besaril a haci na Arubahuis caminda un biaha 
mas el a bin dilanti y den forma energico, a 
mustra cu no tin investigacion oficial andando. 
Parlamentario Arthur Dowers di fraccion 
di AVP, ta kere cu e impresion cu Prome 
Minister ta dunando den e caso di Besaril, 
ta cu e ex Minister Plenipotenciario mester 
por sa un secreto di e lider di MEP pa motibo 
cu un mandatario cu semper ta papia di 
integridad, awor ta sosteniendo actonan 
incorecto 
y 
castigabel 
aparentemente. 
“No ta for di awor Prome Minister y lider di 
MEP, Wever Croes, tin un man poni riba cabes 
di ex Minister Besaril, ya cu e mes a confirma 
cu e tin un carta cu el a ricibi na luna di Mei di 
2021, di un grupo di trahadonan di Arubahuis, 
kendenan a haci denuncia di algun cos cu 
Besaril tabata haci y cu lo no tabata corecto 
of legal. 
Evelyn no a menciona algo di esaki durante di 
campaña electoral mustrando cu kisas e no 
tabata kier pa un caso asina traha contra di 
su partido den campaña electoral pero e cos 
a bira mas straño ora cu e lider di MEP a dicidi 
di pone Besaril asina mes riba e lista di candi- 
datonan pa eleccion di Juni 2021. 
Pues sabiendo cu tin cosnan andando cu no 
ta bon cu Besaril, no solamente el a pone e 
ex Minister Plenipotenciario riba su lista pero 
despues di eleccion a dicidi di bolbe nombra e 
mesun persona na cabes di mesun Ministerio 
pa cual tin sospecho cu el a haci cosnan robes. 
Tur hende, hasta den seno di partido MEP, a 
kere cu Ady Thijssen lo a keda nombra como 
Minister Plenipotenciario pero aparentemente 
tin indicacion cu a pidi Thijssen pa warda un 
tiki, a haci su persona contento despues c’un 
nombracion como respresentante na Brussel. 
Tabata bisto cu Minister Presidente Evelyn no 
kier tuma ningun medida, mescos cu el a haci 
den caso di Allan Howell, caminda el a manda 
su gobierno cas, 

M 
irando e conmocion cu coalicion den oposicion a trece 
rond di tratamento di e ley di presupuesto di pais Aru- 
ba 2023 cu a pasa e proceso di conseho di Raad van Advies 
y CAft, Parlamentario Setty Christiaans-Yarzagaray a hiba un 
discurso den Parlamento basa riba datonan cu ta hechonan 
(Facts) pa cu pais Aruba pa por trece claridad pa pueblo. 
  
Ta un hecho cu presupuesto di pais Aruba di aña 2023 a wordo 
entrega na tempo riba dia 1 di september cumpliendo asina 
cu ley. Ta un hecho cu instituto manera IMF a conseha Aruba 
pa bay mas den sistema di impuesto indirecto y p’esey partido 
MEP a tuma e curashi pa introduci BBO na 2008 cu hasta 
a haci cu MEP a perde eleccion. Cu tempo a pidi pa evalua 
BBO despues, mirando cu e tipo di reforma aki tin su efecto 
di schakkel koppeling pero tambe pa drecha cumplimento di 
pago di e belasting aki sin conta cu tin un mercado informal cu 
tambe ta necesario pa e aporta na caha di Gobierno. 
  
Ta un hecho tambe cu den pasado gabinete Eman tambe a 
hay’e den e posicion cu mester a introduci un otro sistema di 
reforma di belasting, e tempo ey ABB tempo minister di Finansa 
sr. Bermudes, na luga di BBO. Pero tambe ta un hecho cu nan 
no tawata tin e curashi pa haci’e pa miedo cu e partido y su 
lider no wordo reeligi pa drenta gobierno. Pero Gabinete Eman 
a introduci BAZV si, cu ta djis e mesun BBO cu otro nomber 
pa camufla mirando cu nan a bay campaña electoral cu nan 
lo elimina BBO cual ta e motibo pakico nan a gana eleccion cu 
n’e. Ta un hecho cu ta AVP a introduci BAZV na 2014 den di 


dos tanda di reunion publico den Parlamento tratando presu- 
puesto di Aruba pa aña 2014 sin conseho algun di Raad van 
Advies. 
  
Awe nan kier tilda gobierno pa haci un cambio na e banda di 
entrada di presupuesto di Aruba pa 2023 door di no introduci 
BTW awor, pero adapta e tarifa di BBO cu 1% desde dia 23 di 
juni di 2023. Motibo pakico gobierno a tuma e decision pa no 
haci awor ta paso despues di a laga profesionalnan calcula 
e efecto inflatorio, ta resulta cu esaki lo afecta pueblo na un 
manera no desea. E efecto inflatorio di e BTW combina cu e 
situacion mundial di transporte di producto cu a subi, ademas 
e scarsedad di producto cu a haci cu productonan a bira mas 
caro y prijs di gasolin causa pa efecto di guera entre Rusia 
y Ukraina ta resulta di ta den un forma di papia, un “perfect 
storm”. Gobierno pa motibo aki a scoge pa no reemplasa BBO 
na e momento aki pa BTW pensando hustamente riba pueblo, 
pensando cu despues di e pandemia mundial mester duna 
pueblo y comercio poco mas espacio pa recupera y para mas 
stabiel. Un otro hecho ta cu e presupuesto 2023, manera 
presenta den e nota di cambio, segun proyeccion ta cumpli cu 
Hulanda door di yega na un resultado di surplus di 1% di GDP 
di pais Aruba cu ta significa un surplus di 63 miyon florin. 
  
Esaki ta un logro remarcabel y casi sobre humano cu den menos 
di 3 aña despues cu e crisis di Covid a haci su entrada na Aruba, 
por bisa cu Aruba ta “back on track” economicamente manera 
e tawata prome cu pandemia. Ta di aplaudi cu Gobierno por 
a presenta un surplus y ta spera cu Dios por sigui guia Aruba 
paso ainda e efecto di pandemia t’ey presente. Mester gradici 
tambe tur profesional cu ta asisti Gobierno cu ta trabounan 
duro cu awe por proyecta e logro aki. Tambe mester gradici 
sector di comercio cu sigur nan aporte na economia a yuda cu 
awe Aruba ta riba e rumbo aki, en special e sector turistico. 


D 
ia 13 di april 2022 Parlamento di 
Aruba a aproba presupuesto di pais 
Aruba pa aña 2022. Un presupuesto cu 
e tempo ey tabata refleha un deficit di 
227,5 miyon. Dia 5 di september 2022 
nos a trata e Najaarsnota y na mes mo- 
mento e dia aki gobierno a duna un re- 
portahe extensivo con ehecucion di 
maneho ta bayendo, kico ta e retonan 
cu nos pais tin y kico ainda nos tin den 
tapara. Alabes Gobierno a anticipa du- 
rante e reunion aki caba riba e ahustacionnan di presupues- 
to cu nos a trata diamars 14 November 2022. 


Na Parlamento a keda presenta dia 26 di october 2022 un 
Presupuesto Supletorio caminda a rebaha e deficit di 227,5 
miyon anteriormente presupuesta pa 148 miyon, cual ta 
un reduccion di 79,3 miyon. Un trabou hopi grandi gobi- 
erno a realisa den un aña yena di presion y turbulencia. 
Adicionalmente na inicio di e reunion publico, mediante un 
nota di cambio, un biaha mas Gobierno ta demostra cu, 
conhuntamente cu nos profesionalnan, trabou duro a keda 
tuma luga caminda e deficit di 148 miyon a keda reduci un 
tiki mas, esta te cu 92 miyon. Un extra rebaho di 56 miyon 
florin.  


E logro aki ta refleho di un maneho responsabel den un 
pandemia cu a impacta nos grandemente, memey di un situ- 
acion yena di reto y insiguridad door di entre otro e guera 
na Europa, scarsedad di producto, crisis di energia, inflacion 
mundial y negociacionnan cu Hulanda. 


Parlamentario Setty Christiaans-Yarzagaray 
(MEP) riba presupuesto 2023: 


Pueblo, get your facts right! 


Oposicion cu cantidad di mentira malinformando pueblo 


Parlamentario Shailiny Tromp-Lee: 


Un deficit di 227,5 miyon pa 92 miyon 
ta refleho di maneho responsabel 

Santa Cruz Bio/Agri Lab: 
E proyecto aki ta aproba desde comienso di aña 
2020, pero door di pandemia a wordo posponi. 
Futura a contact partnernan, entre otro Santa 
Rosa, y lo prepara un Agri/Bio-Tech Lab completo 
pa su ehecucion den 2023. Agribio Tech labs ta 
un combinacion di sistemanan di agricultura y 
bio tecnologia, cu ta wordo uza pa compronde y 
aumenta e conocemento di agricultura y loke e ta 
produci. E Agribio Tech Lab ta esencial pa Aruba, 
pa promove agricultura como pilar economico 
National Science Fair: 
Den 2023 Futura lo organisa un Science Fair 
nacional den colaboracion cu varios partner den 
sector priva y mundo academico. Nos lo stimula y 
inculca e pensamento innovativo a traves di proto- 
tipo tecnologico. E Science Fair Nacional lo permiti 
studiantenan talentoso y creativo alimenta nan 
talentonan aun mas, y asina encurasha mas studi- 
ante den careranan STEAM a traves di compe- 
tencia saludabel 
Start Up Guide: 
T’e prome pa e region di Latino-America y Caribe y 
lo ta e prome guia desde paden, pa explora entre- 
preneurship y innovacion na Aruba. E buki ta duna 
bo data, storianan inspirativo, tendencianan prin- 
cipal. E guia aki lo trece nos comunidad mas cerca 
y lo pone atencion na fundadonan, tecnologi- 
anan nobo y lo duna informacion con pa cuminsa 
un negoshi na Aruba, busca inversion, cu conse- 
honan practico. 
Adicionalmente, Futura lo continua identifica 
oportunidadnan y posibilidad di fondonan cu 
partnernan local y internacional y lo continua 
cu e proyectonan manera: Innovation Summit, 
IMMERSE, Re-Tech, y SuperNova. 


Prome Minister a informa 
parlamento tocante proyectonan di 
innovacion cu lo tuma luga na 2023 
I 
nnovacion y digitalisacion di Gobierno ta un tema cu tin ful atencion di 
Gobierno. Den cuadro di esaki, tin diferente proyecto cu lo inicia cu ne 
na 2023 a traves di entre otro Directie voor Innovatie y Futura. 


Directie voor Innovatie (DVI): Innovacion ta crea balor agrega den 
proceso y servicio. E areanan mas importante cu DVI lo enfoca riba pa 
aña 2023 y e obhetivonan cu ta desea di logra cu e departamento den 
2023 ta concentra rond di eGoverment y Landspakket. Lo lansa encuesta 
nacional: “Con Gobierno t’ey pa bo?” cu lo crea inventarisacion di servicio 
cu ciudadano ta haya crucial di Gobierno. 


NUP: Nationaal Uniek Persoonsnummer ta un prioridad, pa asina depar- 
tamentonan por intercambia informacion mas efectivamente. Y lo sigui 
amplia e ‘interoperability network’, cual ta e weso di lomba di e sistema di 
eGovernment, pa mas departamento por wordo acopla na dje. Den colab- 
oracion cu DBSB, lo lansa proyecto piloto ‘Digital I.D’, pa asina tur hende 
por haci uzo di servicionan na forma digital. Un punto cardinal cu lo tene 
cuenta cu ne den esaki ta siguridad y aspectonan di privacidad. 


Den cuadro di e Landspakket lo ancra coordinacion y supervision general 
di reforma den ley (ahusta LB di DVI). Tambe realisa trabounan di Tijdelijke 
Werkorganisatie Aruba. Tambe lo ehecuta plan di accion di B.11 ‘start- 
notitie’ cu enfoke riba departamentonan DF, DRH y DIMP. Pa DF traha den 
direccion di reemplasa sistema di administracion financiero, pa DRH enfoca 
riba plataforma educativo digital y pa DIMP optimalisa servicio. 
Lo supervisa implementacion di proyecto, coordina financiamento di 
proyecto y negocia den cuadro di Reino riba principionan di colaboracion 
entre paisnan y retonan actual. Tambe lo fortifica forma di traha (legisla- 
tivo) entre Aruba y Hulanda (eventualmente otro paisnan den Reino) pa cu 
reformanan y tambe fortifica laso entre Aruba, Corsou y Sint Maarten pa 
asina tin un colaboracion mas estrecho. 


Futura: Pa 2023 Futura lo ehecuta e siguiente proyectonan, sin cu ta ricibi 
fondo di Gobierno. 


Mo-B Lab: A traves di Mo-B Lab cual ta e bus di innovacion cu ta bishita 
barionan y scolnan, na 2023 lo continua cu esaki den un forma adapta 
cu Futura, Metabolic Foundation, Biblioteca Nacional di Aruba, y Prins 
Bernhard Fonds como e partnernan principal. Den 2023 lo bishita Madiki, 
Brasil, Santa Cruz, San Nicolas, y Dakota. E proyecto Mo-B Lab a ricibi 
reconocemento y a gana premio pa trece innovacion y creatividad mas 
cerca di nos hobennan, desde 2018. 


EduTech Fund: cual ta un proyecto di innovacion den enseñansa, a wordo 
lansa september 2022, pa aña escolar 2022/2023. E EduTech Fund ta 
stimula innovacion, tecnologia, y interactividad den klasnan na Aruba, 
door di pone fondo disponibel pa e proyectonan cu wordo eligi. Cada 
kwartaal tin Afl. 100.000 disponibel, total pues Afl. 400.000. EduTech ta 
ricibi aplicacion di tur nivel di e schoolbestuurnan cu ta wordo reconoci pa 
Departamento di Enseñansa. Den 2023 e meta ta pa logra implementa 10 
proyecto piloto of mas. 

D 
iamars anochi den Allegra Bistro situa den Courtyard 
by Marriott Aruba Resort a tuma luga e prome “Meet & 
Greet” di Arubaanse Voetbal Bond cu e Miembronan di Pren- 
sa. E tawata un anochi placentero unda cu President di AVB 
Sr. Randolf Lacle a habri e anochi dunando un palabra di bon 
bini y gradici e Miembronan di Prensa pa nan presencia. Sr. 
Lacle a introduci e 6 Miembronan di Bestuur cu ta Sr. Frans 
Dijkhoff, Sra. Rosemin Croes, Sra. Geetanjali Khemlani, Sra. 
Mildred Wever, Sr. Howard Hart y Sr. Albert Lake Jr. 


Sr. Lacle a informa cu aparte di bestuur, AVB tin su staf cu 
haci trabou nan diario y di cual desde januari di e aña aki Sr. 
Hubert Solagnier a bira e Secretario General di AVB. Alabes 
President Sr. Randolf a introduci Sra. Dyane Wiersma cu ta 
Women’s Football & FIFA Forward Programme Coordinator, 
Sr. David Abdul cu ta e Technical & Development Manager y 


Sr. Marvic Bermudez cu ta e Bondscoach. 


Sr. Randolf a informa cu e aña aki AVB a cumpli 90 aña di exis- 
tencia riba 29 di januari ultimo y cu otro luna lo bay estrena 
e pelicula documentario y lo bay tin un buki conmemorativo. 
Tambe a informa tocante di e situacion actual di stadion/ 
infrastructura di AVB. 
Fin di luna aki, nos Seleccion Nacional lo tin nan proximo 
compromiso den e Copa ABCS cu ta tuma luga na Corsou 
preparando asina pa participa den e torneo di Nations 
League cu lo tuma luga den luna di maart 2023. 


Arubaanse Voetbal Bond ta contento cu e meta di e anochi 
a wordo alcansa y cu ta habri canal di comunicacion cu 
medionan di Prensa, pa asina traha hunto p’e deporte rey di 
Aruba cu ta futbol. 


AVB cu nan prome Meet & Greet cu miembronan di prensa 

G 
regory ta un atleta local hopi conoci den e deporte di 
coremento na Aruba. Gregory a participa na diferente 
maraton rond di mundo manera Las Vegas (2017), Toronto 
(2018), Chicago (2019) y Amsterdam (2021). 


Na aña 2021, chiropractor Dr. Sandy Roga a lanta su propio 
fundacion bou di e nomber di Roga Innate Foundation. E 
fundacion di Dr. Roga tin como meta pa conscientisa comu- 
nidad cu nos salud ta den nos man. Roga Innate Foundation 
ta aporta na deporte y e salud di atleta y persona cu ta 
haci movecion. Na comienso di 2022 e fundacion a haci su 
debut den e di 30 edicion di Ronde van Aruba cu “Innate 
Duo Runners”, representa pa Gregory Geerman y Yessyray 
Lopez. 
Duo Innate Runners a logra e meta di core 71.2km den 


5:59:39 y a sali prome luga den e categoria di Duo Mix. 


Diadomingo 20 di November Gregory ta participa na 
“Philadelphia Marathon”. E meta di Gregory ta pa core bou 
di 3 ora y 20 minuut pa clasifica p’e marathon di Boston. 


Gregory su deseo di mas grandi como un coredo ta pa ta un 
Arubiano mas cu ta bira un “Abbott World Marathon Majors 
six-star finisher”. E “Six Star Medal” ta un medaya cu ta 
wordo entrega ora cu completa seis (6) marathon, cual ta 
Chicago, Boston, New York, Berlin, London y Tokyo. 
Roga Innate Foundation ta sostene Gregory den logra su 
metanan como coredo local y ta admire como persona pa 
su humildad y pa su compromiso, pasion y disciplina cu e ta 
demostra tur dia pa su deporte. 


Roga Innate Foundation ta desea Gregory tur clase di exito 
na Philadelphia! 


Roga Innate Foundation tin e honor di ta parti di 
e trayectoria di e atleta local Gregory Geerman 

D 
epartamento di Asuntonan Eco- 
nomico, Comercio y Industria 
(DEZHI) mediante su unidad di Inicia- 
tiva pa Desaroyo pa Empresa Arubano 
(IDEA) y cu colaboracion di Departa- 
mento di Impuesto (DIMP) kier a gradi- 
ci tur persona cu a atende e workshop 
di ‘Time for Taxes’ riba, 15 november 
ultimo. 


A ripiti e workshop aki pa di 2 biaha e 
aña aki, door di demanda grandi ricibi 
di su clientenan y comerciantenan. 


E 
oradonan 
di 
Departamento 
di 
Impuesto (DIMP) tabata sra. Johrainne 
Giron y Julio Quijada cu a presenta e 
siguiente topiconan: 
• Inkomstenbelasting / Winstbelasting; 
• BBO/BAVP/BAZV; 
• Loonbelasting y primanan social; 
• Verzamelloonstaat y Verzamelstaat 
opgaaf derden; 
• KOR; 


• A duna splicacion tocante e website 
di DIMP, ‘Bo Impuesto’; 
• Y na final tur preguntanan a wordo 
contesta. 


Un total di alrededor di 45 persona a 
atende e workshop aki. IDEA ta suma- 
mente contento cu e acogida di e work- 
shop y e bon comentarionan ricibi di su 
participantenan. 
Tur IDEA su workshopnan ta gratis y 
ta dedica na SMEs (Small & Medium 
Enterprises) y na tur cu kier cuminsa 
un negoshi y cu kier educa nan mes 
riba diferente topico comercial. 


Un danki na tur e participantenan y un 
danki special na sra. Luenne Pieters 
(directora di DIMP), cu a brinda nos e 
oportunidad p’e workshop aki. Ademas 
un danki na sra. Johrainne Giron y 
sr. Julio Quijada kendenan tabata sa 
con pa comparti nan experticio cu tur 
presente. 
IDEA ta gradici tur e coleganan di 
DEZHI cu a yuda na un of otro manera. 


D 
iasabra, dia 20 di november, nos ta 
celebra “Dia di Mucha” na Aruba. 
Riba e dia aki tambe ta celebra “Dia In- 
ternational Di Derecho Di Mucha”. Pa e 
motibo aki directiva di Centro di Bario 
Playa Pabao ta duna reconocemento 
na nos muchanan den un solo activi- 
dad na Playa Pabao. E actividad aki ta 
tuma luga diabierna dia 19 di novem- 
ber y ta cuminsa pa 3’or di merdia y lo 
termina pa 8or di anochi. 


Nos muchanan tin oportunidad pa 
hunga den “waterslide”, bula riba 
trampolin y den dinojump, hunga den 
luchtkasteel, monster truck, pinta cara 
y participa na diferente wega. Tambe 
muchanan tin oportunidad pa gana un 
celular. 


Entrada ta completamente gratis. 


Muchanan ta wordo invita pa bin cu 
nan trahe di baño pasobra ta bay tin 
un “waterslide”. Pa 6’or lo cuminsa 
un ora di locura sigui pa un show “Di 
Mucha Pa Mucha” cu presentacion di 
gruponan di baile y solistanan hubenil. 
E prome 300 mucha lo ricibi un recu- 
erdo di e dia aki. Pues diasabra dia 19 
di november ta celebra Dia di Mucha 
y ban duna nos muchanan reconoci- 
mento riba e dia importante aki y laga 
nos manera un famia grandi asisti 
na e actividad aki cu nos muchanan 
na Centro di Bario Playa Pabao. Pues 
mayornan nos ta warda boso y bin 
compaña bo yiu(nan) na e actividad 
aki. 


Lo tin un bar (sin bebida alcoholico) 
y un cushina cu prijsnan di dia di 
mucha. Un danki di curason ta bay na 


Vertegenwoordig van Nederland na 
Aruba (VNO), y Asociacion pa Trabou 
Hubenil Arubano (ATHA) pa nan contri- 
bucion na e actividad aki. 


Dialuna 20 di november 


Festival di “Derecho di Mucha” na Playa Pabou 


Workshop Idea “Time for Taxes” tabata bon atendi 

B 
o a keda cu gana pa mas nos tabata hopi sigur di 
esey. Awel esaki bo no por perde. Diadomingo 27 di 
november venidero cuminsando for di 9’or di mainta te 
cu 2’or di atardi Mercado Santa Rosa Bazaar di Pasco aki 
na Santa Rosa mes. 


Animacion musical lo ta den man di Grupo Stimami pa 
pone ambiente pa tur esnan presente. Den un ambiente 
di fin di aña caminda bo por bin haci bo compras di dife- 
rente productonan fresco y prepara p’e temporada aki. 
Nos ta invita bo pa bin pasa y disfruta di diferente plato 
navideño cu lo bo bay haya den nos Mercado Santa Rosa. 


E ham di Pasco no por falta, Ayaca y Galiña. Algo cu no 
por falta p’e temporada di fin di aña cu tambe lo bo haya 
den nos mercado t’e “Pan di Pasco”, un bon Sopi pa bo 
saboria. Platonan di cuminda crioyo y unico ta den nos 
mercado so bo por haye; manera e Comcomber Stoba, 
Cabez cu Higra, Sopi Carni y Sopi Cabrito. 


Manera Semper fruta y berdura fresco no por falta den 
nos mercado. Pitaya, Mushroom, Tomati y hopi mas. Nos 
Apicultornan local tambe lo t’ey pa ofrece nan produc- 
tonan manera honing, Habon traha di Honing, Biña traha 
di honing y asina por sigui menciona. 
Otro tipo di productonan fresco tambe tin manera pica 
den diferente sabor. Ginger siroop, remedinan di tera. 
Nos Merado Santa Rosa no por sin tin matanan di fruta 
y tambe ornamental pa bo por haci bo hogar mas bunita 
y fresco. Asina ta, nos ta warda bo pasa pa asina scoge 
esun di bo na un prijs alcansabel pa bo cartera. 


Famia Pestana lo t’ey p’asina ofrece su clientela y pueblo 
di Aruba webonan fresco y tambe lo ofrece galiñanan 
fresco prepara y corta cla pa sopi. 
Manera un bon Arubiano, despues di a saboria un of 
otro plato crioyo of un bon plato navideño mester di un 
pasaboca dushi. 
Diferente sabor di Bolo, Bolo di fruta, Bolo di Pruim, Bolo 
di Manteca y cuki lo tin. 
Asina nos por sigui menciona hopi otro productonan 
local. 


No lubida nos Mercado Santa Rosa combina cu Bazaar 
di Pasco ta diadomingo 27 di november for di 9’or di 
mainta te cu 2’or di atardi pa asina bo por bin disfruta 
di tur locual cu tin pa ofrece, un bon ambiente musical y 
den famia hunto cu nos aki na Santa Rosa. 


Bin disfruta di nos Mercado Santa Rosa 
den ambiente di Bazaar di Pasco 

D 
ia 15 di november 2022, a gradua na e 
Facultad di Ley na Universidad di Aru- 
ba, Stephanie Maduro. 


El a gradua defendiendo su tesis titula: 
“Afbeeldingen van politieambtenaren op 
sociale media posten: mag dat? Een onder- 
zoek naar de toelaatbaarheid van het maken 
van afbeeldingen van politieambtenaren en 
het publiceren daarvan”. 


Miembronan di e comision di examen 
tawata: 


mr. dr. Geert Pesselse 
mr. dr. Ruth Bonnevalle 
Prof. mr. Evert Stamhuis 
Universidad di Aruba ta felicita Stephanie 
Maduro cu su logro. 


R 
otaract Club of Aruba ta contento 
y orguyoso di por presenta un otro 
edicion di e evento anual tan gusta 
cual ta “Pasa Pret cu Rotaract”. Dia 19 
di November di 12 pa 5, Rotaract Club 
of Aruba lo ta organisando e evento 
pa mucha “Pasa Pret cu Rotaract”. E 
aña aki e club a organisa e evento cu 
e tema “Ban bek Club Caiquetio” ca- 
minda cu lo tin diferente weganan pa 
mucha tumando luga. Banda di e we- 
ganan aki tambe lo tin diferente stand 
cu cuminda, bebida y lo tin animacion 
y entretenimento pa tur e chikitin nan. 


E evento aki, manera e edicionnan 
anterior, ta pa celebra dia internacional 
di derecho di mucha. Despues di dos 
aña di pandemia, finalmente nos tin e 
oportunidad pa celebra e dia aki den 
grandi y p’esey Rotaract Club of Aruba 
a opta pa bay bek Club Caiquetio pa 


asina mas mucha di nos comunidad por 
participa. Na yegada di Club Caiquetio, 
tur mucha lo ricibi un paspoort cual 
nan lo huza durante nan dia. Na cada 
actividad cu e mucha participa den dje, 
e lo haya un stempel den su paspoort. 


Rotaract Club of Aruba kier gradici tur 
sponsor cu ta yuda pa haci e evento 
aki uno exitoso un bes mas. Danki na 
Ennia, Kok Optica, De Wit & Van Dorp, 
Grant Thornton Aruba y tambe Dyon 
Center. Un danki special tambe na Club 
Caiquetio pa nan cooperacion un biaha 
mas. E evento aki pa nos mucha nan no 
lo ta posibel sin boso. 


Rotaract Club of Aruba ta un organ- 
isacion pa hobennan entre e edad di 18 
cu 35 aña cu ta parti di e famia di Rotary 
Aruba cu ta consisti di Rotary Club of 
Aruba, Rotaract Club of Aruba, Interact 


Club of Aruba na Schakel College, 
Interact Club of Colegio Arubano y 
Interact Club of International School of 
Aruba. Rotaract Club of Aruba a wordo 
estableci na 1991 y desde principio ta 
organisa varios proyecto na bienestar 
di nos comunidad. 


Muchanan ta nos futuro, proteha y 
reconoce nan derechonan semper lo ta 
nos prioridad. Rotaract Club of Aruba 
ta invita henter pueblo di Aruba y ta 
ansioso pa finalmente celebra e dia 
tan special aki den grandi cu boso tur. 
Nos ta spera di wak hopi mucha cu nan 
mayornan dia 19 di November di 12pm 
pa 5pm na Club Caiquetio. 


Pa mas informacion, Like y Follow e 
pagina di Facebook y Instagram di 
Rotaract Club of Aruba of subi nos 
website www.rotaractaruba.com 


A gradua di 
Universidad di Aruba, 
Stephanie Maduro 


Ban Bek Club Caiquetio cu Pasa Pret cu Rotaract 


Un evento pa celebra derechonan di nos muchanan 

D 
iesseis aña pasa Horacio Oduber Hospital a insta- 
la un “Bedrijfs Hulpverleners team” conoci como HVT 
(HulpVerleners Team) di Hospital. Nan a cuminsa na octo- 
ber 2006 y awe na 2022 por conta cu un team di 120 miem- 
bro di HVT completamente capacita pa yuda durante cualk- 
ier calamidad. Cu enfoke riba “teambuilding” anualmente ta 
organisa diferente actividad unda HVT’ers ta topa y aña aki 
tabata un bes mas super exitoso. Coleganan HVT ta topa, 
pasa momentonan alegre cu otro y alabes keda up-to-date 
di tur e ultimo practicanan pa cu cualkier calamidad. 


Miembronan di HVT ta actua y purba combati calamidad 
prome cu autoridad yega pa asina evita un calamidad of 
evita mas daño cu ta posibel. Nan ta purba salba bida y yuda 
cu evacuacion. Pues, nan tin un rol importante y Hospital tur 
aña pa medio di e siman aki ta duna extra atencion na esaki 
y e importancia di tin nan den cas pa siguridad di pashent y 
empleado. 


Durante e siman di HVT tabatin training unda a duna tipnan 
y alabes den forma di practica a refresca memoria con ta 
paga candela y mas. E training no ta pa solamente e team di 
HVT, pero tur otro colega cu tambe por tin un rol na momento 
di un calamidad. Mas man tin, mas miho na momento cu un 
calamidad surgi. 
Un evento hopi gusta tambe ta e anochi di bowling unda 
coleganan ta forma team y bataya fuerte contra otro. 
Ganadonan absoluto a resulta team di Technische Dienst y 
team di camber di operacion a keda na di dos luga. E premio 
di “teamspirit” tambe a bay pa team di camber di opera- 
cion. Un otro evento super gusta ta hersengymnastiek unda 
sigur a pone e mentenan traha duro. Team ganado a bay pa 
camber di operacion y na di dos luga un team cu a forma di 
diferente departamento di HOH. 


HVT Quiz tambe tabata exitoso y cu premio atractivo. Y 
e tremendo siman a wordo cera cu e asina popular HVT 
Games na Nikky Beach. Weganan riba santo, den awa, den 
boto y mas a pone coleganan di HVT haci hopi movecion. 
Coleganan di diferente departamento a acudi pa apoya y 
asina disfruta di nan diabierna atardi banda di nos dushi 
lama. E weganan un bes mas yena di aventura y movecion 
a clausura e tremendo siman y e ganadonan a resulta den 
team yama Code#2, sigui pa Surgery crew y di tres luga a 
bay pe team yama All or nothing. 


Team organisado di e tremendo siman di HVT ta gradici tur 
cu a yuda haci e actividadnan posibel y tambe esnan cu a 


zorg pe trainingnan. Ta aprecia cada miembro pa nan dedi- 
cacion y pa ta cla para na momento cu surgi un calamidad 
na HOH. Tambe ta gradici Hunta di Directiva y tur sponsor pe 
confiansa pa asina por tin un siman exitoso yen actividad. 


A tene diferente actividad recreativo y deportivo 


Team di calamidad HVT di HOH cu enfoke riba ta teamwork 

E 
Curso Human Resources Manage- 
ment ta pa miembro nan di Man- 
agement den un Organisacion cu ta di- 
rigi un grupo di empleado. Tambe pa 
tur esnan cu ta traha den e departa- 
mento di Human Resources, e cur- 
so aki ta esencial, pa tur hende cu tin 
empleado cu ta traha bou di nan. Na e 
curso aki a asisti empleadonan di sec- 
tor priva. 
E Curso ta ofrece bo e oportunidad di 
adkiri of engrandece bo bista, y cono- 
cemento di habilidad nan den e dife- 
rente area nan di Maneho di Personal. 


E Curso aki a wordo organisa pa B&P/ 
INTERFACE ARUBA N.V.  Facilitado di e 
curso ta Sra. Drs. Cynthia Smith kende 


den un forma hopi practico a presenta 
e programa di Maneho di Recurso 
Humano. 


Esnan cu a termina e curso cu exito ta: 
Dailinis Toro Maldonado, Elizabeth 


N.T. Kock, Shaline Leon, Rovienne 
Richardson, Diahaira Vrolijk, Elouise 
Weyman y Elizabeth Yarzagaray. 


Un Palabra di felicitacion ta bay na tur 
cu a termina e curso exitosamente. 


A 
lumnonan di EduArts cu ta haya 
les di pintamento di e conocido 
artista, Natusha Croes, ta participa na 
e exposicion na biblioteca ‘Biba Natu- 
ra-Lesa!’. Natusha su alumnonan a tra- 
ha 3 obra grandi di 1,5 mt X 1,5 mt y 
e composicion ta expresa nan idea to- 
cante nos Naturalesa y cuido di nos 
Medio ambiente. Tres obra hopi spe- 
cial, colorido y expresivo. E alumnonan 
a participa tambe na Aruba Art Fair si- 
man pasa. EduArts Fine Arts Elementa- 
ry & Middle School ta tur Diaranson & 
Diahuebs di 11:30-1:30pm. 
E exposicion ta habri pa mucha di tur 
edad te cu diabierna dia 2 di december 
durante orario regular di biblioteca. 
Ademas tin obra di un grupo di 20 
artista, artesano y fotografonan. E 
obranan ta pone un focus riba bunitesa 
di naturalesa, e amor pa naturalesa y e 
necesidad pa cuida nos naturalesa den 
un manera cu mucha por comprende y 
aprecia. 
Participantenan di Exposicion ‘Biba 
Natura-Lesa!’ ta:  Ad Rekkers,  Anita 


Huygen, Carmen Tujeehut, Gina Jie 
Sam Foek, Ilse Knijn, Janine Flanegin, 
Cream of Wu, John Gray, Alumnonan di 
FAMA cu ta haya les di King Lie Kwie, 
Alumnonan di EduArt cu ta haya les di 
Natusha Croes, Nimia Geerman, Omaira 
Silva,  Paul Wong,  Robby Solognier, 
Roelie Groenewegen, Sheila Werleman, 
Sjoerd Canninga,  Vanessa Paulina  y 
Yndirah Luydens. E exposicion ta den 
Sala di exposicion di biblioteca na 
Playa y ta habri y gratis pa un y tur!. 


EduArts ta participa na exposicion na biblioteca 


Exitoso curso Human Resources Management 


Presenta pa B&P Interface Training & Consultancy 

D 
iasabra awo 19 november 2022 entre 09:00 
mainta pa 12:00 merdia, Warda di Polis Oranjes- 
tad ta organisando un “KIJKDAG” un biaha mas. Ki- 
jkdag ta encera articulonan cu Polis a haya den un of 
otro forma y cu ta buscando e doño di e articulonan 
aki por ehempel bicicleta, herment etc. Bo ta invita pa 
pasa libremente pa pasa wak e articulonan cu ta di bo 
na Warda di Polis Oranjestad. 
Si abo ta reconoce bo articulo y bo ta doño di dje tin 
algun rekisito cu bo mester tene cuenta cu ne. 
Pa bo por prueba cu bo ta e doño, bo mester bin cu e 
siguiente documentonan: 
• Un ID valido, un rijbewijs valido of un paspoort. 
• Un comprobante, recibo di e compra di e articulo of 
cu bo ta e doño di e articulo. 
Por mira tur imagen di e articulonan cu a ser haya ariba 
nos pagina di facebook. www.facebook.com/korpspol- 
itiearuba 
Nos ta invita bo un biaha mas pa pasa cerca nos na 
Warda di Polis Oranjestad y bin mira si bo ta logra haya 
bo articulonan durante KIJKDAG 2022. 


Diasabra awor 19 november 


Kijkdag na warda 
di polis Oranjestad 


A 
ruba ta experenciando un temporada di hopi yobida y 
manera pueblo di Aruba sa caba, yobida por ta un ben- 
dicion pero tambe tin su peligernan pa salud di hende ora cu 
awa limpi keda para. Aedes Aegypti, e sangura pata blanco 
por transmiti diferente malesa, por ehempel e malesa Dengue 
cual por ocaciona sintoma nan hopi fuerte di keintura, dolor di 
cabes, curpa y weso y por te hasta conduci na morto. 


Na momento cu awa di yobida of cualkier awa keda para e 
ta bira un luga unda sangura por pone webo y broei. Mas 
awa para tin rond di un cas, mas molester di sangura e habi- 
tantenan di e cas mes lo tin y tambe esnan cu ta biba den 
cercania. Mas cas cu criadero di sangura tin den un area, mas 
grandi e problematica di sangura lo ta den un bario hisando 
asina tambe e posibilidad di transmision di Dengue, Zika of 
Chikungunya. 


Personal di seccion di Gele Koorts Muskiet Bestrijden (GKMB) 
di Departamento di Salud Publico (DVG) ta canando tur dia di 
cas pa cas den diferente districto treciendo informacion na 
comunidad y tambe ta yuda educa habitantenan pa reconoce 
e potencial criaderonan rond di nan cas. Di e forma aki cada 
ciudadano por sigui nan mes yuda mantene e cantidad di 
sanguranan rond di su cas y den su bisindario abou. Tambe 
GKMB ta cumpliendo cu su tarea di bishita areanan y tere- 
nonan publico pa sana of deshaci di awanan para cu ta poten- 
cial criaderonan di sangura. 


E origen di e problematica di sangura ta e criadero di sangura. 
Mas criadero tin, mas sangura lo tin. P’esey cada ciudadano 
den comunidad tin e responsabilidad di activamente yuda den 
e proceso pa deshaci di criaderonan di sangura, cuminsando 
den nan mes un cas y cura. GKMB lo spuit solamente den caso 
si tin un outbreak di Dengue. mirando cu na momento di spuit 
unicamente e sangura cu ta bulando lo muri. Si comunidad no 
deshaci di e criadero nan rond di cas, e babynan den forma 
di larva den e awa nan para lo sigui nan ciclo di bida y den 
menos cu 1 dia lo tin e mesun problematica atrobe. 


Yobida ta trece sangura y 
sangura por trece malesa 

D 
iamars merdia, Minister di Husti- 
cia y Asuntonan Social Rocco Tjon 
a hiba palabra na e di 41 sesion di e 
“Universal Periodic Review (UPR) of 
the Kingdom of the Netherlands” na 
Geneva, Suisa. E tema di e aña aki ta 
toca derechonan humano y kico tur e 
paisnan den Reino Hulandes ta hacien- 
do of a haci caba, desde e ultimo UPR, 
pa asina mehora e derechonan huma- 
no. 


Como parti di e conseho di Derechonan 
Humano di United Nations, e “Universal 
Periodic Review” UPR ta un proceso 
unico di United Nations (UN), caminda 
e 193 estadonan cu ta miembro di UN 
ta examina otro estadonan cu tambe 
ta miembro di UN, cu e meta pa trece 
mehoracion den e proteccion y promo- 
cion di derechonan humano den cada 
pais. Awe, durante e prome sesion 
di e di cuater ciclo di e UPR, e esta- 
donan cu ta miembro di UN a examina 
e cuater paisnan di Reino Hulandes 
esta; Hulanda, Aruba, Curaçao y Sint 
Maarten. 


Durante e sesion di awe, minister Tjon 
a hiba su discurso y a elabora breve- 
mente riba kico tur a wordo haci pa 
asina mitiga e impacto di e pandemia y 
tambe a elabora riba kico Aruba a haci 
y ta haciendo pa brinda ayudo na inmi- 
grantenan, y pa combati traficacion 
di hende y abuso domestico. Tambe 
a elabora riba kico ta wordo haci pa 
fortifica derechonan di mucha, esaki 
den forma di e proyecto di “Mi Mesun 
Heroe” y por ultimo a elabora riba 
e proyecto conhuntamente cu CEDE 
Aruba pa trece mehoracion den nos 
barionan. 


Por ultimo, e mandatario a indica cu 
Gobierno di Aruba ta traha diligente- 
mente pa crea oportunidadnan mucho 


mas miho pa cada ciudadano, pero 
tambe pa construi un base mucho mas 
solido pa e futuro generacion, cu tin 
como tarea di hiba Aruba padilanti, den 
un mundo cu ta evolucionando rapida- 
mente. Gobierno di Aruba ta kere den 
un efoke centralisa riba e ser humano, 
pa loke ta trata “policy-making” 
caminda e “Sustainable Development 


Goals” (SDG’s) ta guia nos den e 
proceso y ta reenforsa e implemen- 
tacion di derechonan humano. Pa e 
motibo aki tambe, presupuesto di pais 
Aruba ta mara na e SDG’s, y como tal 
Parlamento di Aruba tin un comision 
special cu ta comproba si e SDG’s ta 
wordo netamente incorpora y imple- 
menta den e presupuesto. 


Minister Rocco Tjon: 


Minister di husticia y asuntonan social tawata presente n’e 
41 sesion di e “Universal Periodic Review” na Geneva, Suisa 

E 
organisacion a lansa na maart 2022 cu e meta di crea 
conocemento y stimula e prevencion di cancer di tripa 
riba nos isla. Cancer di tripa ta den e top 3 tiponan di cancer 
mas comun na mundo. Ta p’e motibo aki, mester bin mas es- 
fuerso den nos comunidad pa educa nos populacion tocante 
e risico-, sintoma- y tratamentonan. 


CORESA ta representa e palabranan COloREctal Screening 
Aruba, un fundacion nobo cu a nace for di e necesidad riba 
nos isla pa crea conocemento y stimula e prevencion di 
cancer di tripa. 


E colon y rectum ta forma parti di bo dikke darm, cual ta parti 
di bo sistema digestivo. Cancer di tripa, tambe conoci como 
cancer di colon, cancer colorectal of cancer di rectum, ta un 
enfermedad cu ta causa e celnan den bo colon of rectum pa 
crece na un manera incontrolabel. 


E ta importante pa nos comunidad ta na altura cu solamente 
1 screening por salba bo bida, pa motibo cu e screening lo 
por detecta algo cu tin e potencial di bira cancer den futuro, 
y esaki por wordo elimina na tempo. E screening ta crucial 
pa cualkier persona desde cu nan haci 45 aña, hasta si nan 
no ta experenciando ningun sintoma di cancer di tripa. Si 
bo tin menos cu 45 aña di edad pero bo ta experenciando 
sintomanan, bishita bo dokter di cas pa e por evalua si bo 
mester haci un screening of si bo sintomanan por tin un otro 
motibo. 


Fundacion CORESA a wordo lanta pa su directiva actual, cu 
ta consisti di su Presidente, Gastroenterologo Dr. Francis 
Christopher Franca; su Secretario, Ciruhano Dr. Justin Smit; 
y su Tesorero, Dokter di Cas Dr. Marcel Etienne Ho-Kang-You. 
E grupo aki di dokter a uni hunto pa crea Fundacion CORESA 
despues di un estudio amplio cu a wordo haci riba nos isla 
tocante cancer di tripa, unda cu a bin na cla cu tin un nece- 
sidad riba nos isla pa un fundacion cu ta enfoca ariba e 
educacion y prevencion di cancer di tripa. 


Dia 19 di november proximo, Deaxo Croes ta bay p’e hazaña di 
ta e prome persona pa landa e trayecto di 53 kilometer entre 
e punto conoci como Red Slave na Boneiro te na Oost Punt 
na Corsou. E ocasion aki, cual ta Crossing for Prevention, lo 
tin e meta di conscientisa nos islanan tocante e prevencion 
di cancer y beneficia tres fundacion; un riba cada isla ruman 
di e constelacion ABC. 


Di e manera aki, e fondonan recauda durante Crossing for 
Prevention lo wordo reparti entre Kankerfonds Bonaire, 
Caribbean Prevention Center na Corsou y Fundacion 
CORESA di Aruba. Tur donacion ricibi ta bay directamente 
na e cuenta bancario di cada fundacion. 


Pa descubri mas tocante Fundacion CORESA, of si ta desea 
di haci un donacion, por bishita e website na www.funda- 
cioncoresa.com. Keda na altura di cualkier desaroyo via 
Facebook of Instagram. 


Fundacion CORESA ta habri su portanan na Aruba 

T 
ienda di Educacion ta felicita tur nos muchanan ariba Dia 
Internacional di Derecho di Mucha. 20 November 2022 ta 
conmemora cu 33 aña pasa, na 1989, Nacion Nan Uni a firma e 
tratado di Derecho di Mucha. Derecho di Mucha ta resorta bou 
di Derecho Humano Universal. Durante full e siman aki Comis- 
ion Vision Pedagogico di Aruba cu ta celebrando su 5 aniver- 
sario ta organisa diferente actividad en conexion cu e siman 
di lantamento di mucha. Tienda di Educacion cu ta forma parti 
di e comision lo tin un actividad awe diaranson 16 november 
di 5or – 7:30pm na Neptali Henriquez Park. Everyday Senso- 
ryplay hunto cu Fundacion Pa Nos Muchanan lo tene tayer in- 
teractivo cu lo trata e punto nr.3 di Vision Pedagogico cual ta 
sea realistico y lo tin como tema Playful Parenting. Lo bay efo- 
ca ariba e importancia di hunga y tambe kico ta realistico den 
e fase di desaroyo ora ta trata hungamento. Tur e actividadnan 
ta gratis y registracion no ta necesario. 


Tienda di Educacion conhuntamente cu Comision Vision 
Pedagogico Aruba ta invita pueblo di Aruba pa asisti na tur 
e actividadnan rond nos isla durante henter e siman di lanta- 
mento di mucha. Muchanan ta futuro di nos nacion. Ta nos 
deber pa proteha nos muchanan di tur peliger y tambe sigura 
nan un desaroyo sano. Na Aruba nos tin mas of menos 20% di 
nos poblacion di mas cu 112.000 habitante cu ta mucha nan 
di entre 0 – 18 aña. Aruba ta conta cu un comision cu ta salva- 
guardia e desaroyo positivo di nos muchanan cu ta e Opvoed 
Commisie cu ta consisti di varios NGO’s & tambe GO. Tin un 
Vision Pedagogico cu ta consisti di 6 punto basico den lanta- 
mento di mucha. 


Pues: 
1. Lanta bo yiu den un ambiente safe y amoroso 
2. Apoyo positivo, guia y pasa tempo hunto 
3. Sea realistico 
4. Disciplina positivo 
5. Cuida bo mes 
6. Busca sosten y ayudo 


Mayor nan tin e obligacion y responsabilidad cu nan yiu (nan) 
y mucha nan tin nan derecho nan. Pero no solamente derecho 
pero tambe responsabilidad nan. Tin varios nacion na mundo 
cu ta implementa diferente “responsabilidad” nan pa e mucha 
nan. Aki nan ta unda Unicef ta focus ariba 9 responsabilidad 
universal cu ta wordo verwacht di mucha nan apart di nan 
derecho nan como mucha. Unicef a categorisa y inventarisa 
9 diferente responsabilidad cu nos kier comparti tambe cu 
comunidad Arubano. 


Responsabilidad nan di mucha segun Unicef: 
• Pa scucha di otro; 
• Pa cuida di nan mes; 
• Pa studia y respeta nan tutor (maestro); 


• Pa mustra amor y compasion na otro; 
• Pa ta e miho version di nan mes; 
• Pa respeta religion y decendencia di otro nan; 
• Pa mantene nan camber (shelter) limpi; 
• Pa siña di nan fout nan; 
• Pa no malgasta nada di cuminda. 


E tratado di Derecho Di Mucha ta elabora ariba un total di 54 
articulo y ta pone enfasis ariba e edad di 0 te 18 aña. 


E tratado ta focus ariba e derecho nan segun e 3 P-nan, 
pues: 
◘ Provee necesidad nan basico manera cuminda, shelter y 
medicina entre otro; 
◘ Proteccion di cualkier peliger sea humano of di naturalesa; 
◘ Participacion den un comunidad y derecho di un number 
propio, un fam y ricibi educacion. 


Aruba ta conta cu su telefon pa hubentud cu ta 131, mucha nan 
y hoben nan por yama gratis y anonimo. Aruba ta conta tambe 
cu un Biblioteca pero tambe un Hungateca (speel-o-theek). 
Den e parti di educacion academico tin varios tipo di educa- 
cion accesibel pa mucha nan. Tin varios service clubs cu ta 
focus ariba e desaroyo di nos muchanan cu diferente proyecto 
y tambe cu fondo nan disponibel. Y naturalmente pa mayor 
nan cu pregunta por Yama 161, Tienda di Educacion gratis y 
anonimo. Por tuma contacto tambe cu pregunta tocante desa- 
royo di muchanan cu Fundacion Pa Nos Muchanan na 5834247. 


Muchanan merece nos amor, cariño y admiracion. Sin mucha 
nos no tin futuro. Ban nos tur yuda cuida nos muchanan. Yama 
161 (anonimo) pa cualkier pregunta tocante lantamento di 
mucha y hoben. Tienda di Educacion t’ey pa duna conseho y 
guia. Nos di Tienda di Educacion ta pone enfasis ariba educa- 
cion di un yiu. 


Un sonrisa den cara di nos yiu por haci milager. P’esey ta impor- 
tante pa nos como mayor of educador trece alegria, aunke nos 
tin suficiente den nos mente, pa nos yiu (nan) tin un infancia 
y desaroyo sin mucho preocupacion. Nos ta sostene mayor, 
educador of cualkier persona cu tin e tarea pa lanta un mucha 
cu cualkier preocupacion of pregunta. Nos ta duna servicio 
telefonico via 161 di dialuna pa diabierna di 8am – 6pm. 


Bienestar y siguridad di nos muchanan ta e responsabilidad di 
nos tur! Yama 161 pa cualkier pregunta tocante lantamento di 
mucha y hoben. Tienda di Educacion t’ey pa duna conseho y 
guia. 


Cuida bo salud y alimenta bo mente cu positivismo! Ban lanta 
nos muchanan cu amor y compasion pa asina crea futuro 
generacion sano di bon boluntad. 


Tienda di Educacion cu actividad en 
conexion cu siman di lantamento di mucha 

BACKGROUND 
E aña aki ta tuma luga di 6-18 November na 
Sharm-el-Sheikh na Egipto e Conference 
of Parties 27 (COP27) den cuadro di e 
United Nations Framework Convention on 
Climate Change (UNFCCC), e di 27 edicion 
di e cumbre climatico annual di Naciones 
Uni. 


Den e periodo 2020 pa 2022 Planeta 
Tera a conoce un racha di ola di calor, 
tormenta, tifon y horcan devastador, 
yobidanan 
torrencial, 
inundacionnan 
cubriendo areanan enorme, candelanan 
forestal y tambe e peor securanan den 
siglo na diferente parti di mundo causando 
riunan grandi casi seca por completo, y 
finalmente perdida grandi di cosechanan 
den agricultura y perdida di bida animal 
salvahe alarmante. 
E impactonan di cambio climatico ta grandi, 
afectando economia, siguridad alimenta- 
cion, salud, bienestar y hasta e funciona- 
mento di democracia rond mundo. 


Den un serie compacto di ocho arti- 
culo Rainbow Warriors Core Foundation 
(Resilient Worlds International) lo cubri 
tur aspecto di cambio climatico, nan rele- 
vancia pa Aruba, e instrumentonan y 
campañanan clave pa accion, mitigacion 
y adaptacion climatico y na final produci 
un rapport cu e status quo y recomenda- 
cionnan pa accion climatico di acuerdo 
cu e cuadro pa esaki di Naciones Uni pa 
Aruba. 


CAMBIO CLIMATICO Y 
E NECESIDAD PA ACTUA 
Cambio climatico ta referi na cambionan 
a largo plaso di temperatura y patronchi 
di tempo. E cambionan aki por ta natural 
manera causa pa variacion den e ciclonan 
solar. Pero desde e comienso di siglo XIX 
(19) actividadnan humano ta e principal 
motor di cambio climatico, principalmente 
a consecuencia di kimamento di combus- 
tibel fossiel manera carbon, gas y petroleo. 


Kima combustibel fossiel ta genera 
gasnan di efecto invernadero (broeikas- 
gassen, greenhouse gases) cu ta actua 
como un manta (deken) cubriendo henter 
Tera, atrapando calor di solo y elevando e 
temperatura. 


Algun ehempel di gasnan di efecto inver- 
nadero cu ta causa cambio climatico ta 
dioxido di carbon, methano, Esaki nan ta 
procedente di uzo di diesel of gasolin pa 


core auto of kima carbon, azeta of gas pa 
keinta edificio. Roza tereno y kapmento di 
mata den boske tambe por libera dioxido 
di carbon. 
Dumpnan pa sushi ta un fuente importante 
di emision di methano. Energia, industria, 
transporte, edificionan, agricultura y e uzo 
di suelo ta principal emisor di gasnan di 
efecto invernadero. 
Hopi hende ta kere cu cambio climatico 
ta nifica temperatura mas halto. Pero 
aumento di temperatura ta solamente 
e principio di e historia. Pasobra Tera ta 
un sistema, den cual tur cos ta conecta, 
cambio den un area ta influencia cambio 
den tur otro area. 
Consecuencianan di cambio climatico ta 
inclui awor, entre otro, secura intenso, 
scarsedad di awa dushi, incendionan di 
boske grave, aumento di nivel di lama, 
inundacionnan, dirtimento di capanan 
polar di ijs, tormentanan catastrofico y un 
disminucion di biodiversidad, incluyendo 
di especie pa consumo humano. 


CADA AUMENTO DEN KEINTAMENTO 
GLOBAL TA IMPORTANTE. 
Den un serie di rapport di Naciones Uni, 
miles di cientifico y oficialnan di gobierno 
ta di acuerdo cu un aumento di tempera- 
tura global cu no mas cu 1.5° C lo yuda 
nos evita e peor impactonan di cambio 
climatico y mantene un clima habitabel. 
Sinembargo e politica actual ta punta den 
direccion di un aumento di temperatura di 
2.8° C na final di siglo. 


E emisionnan causando cambio climatico 
ta bin di tur parti di mundo, pero algun 
pais ta genera mas cu otro. E 100 pais 
emisor mas abao ta genera apenas 3% di 
e total, e 10 pais emisor mas grandi 68%. 
Tur pais tin cu actua, pero esnan cu ta 
crea mas problema tin un responsabilidad 
mas grandi pa actua prome. 


Nos ta enfrenta un reto grandi, pero ya 
ta dispone di solucionnan. Hopi solucion 
pa cambio climatico por aporta beneficio 
economico y na mes momento mehora 
nos bida y proteha e medio ambiente. 
Nos ta conta cu framework y acuerdonan 
global pa guia e proceso di accion climatico 
manera e Sustainable Development Goals, 
e UN Framework Convention on Climate 
Change y Acuerdo di Paris. 
Tin tres categoria amplio di accion: reduci 
emisionnan, adaptacion na impactonan 
climatico y financia ahustenan necesario. 
Cambio pa energia renovabel lo reduci 


emisionnan 
cu 
ta 
provoca 
cambio 
climatico. 
Aunke tin un cantidad cada bes mas 
grandi di pais cu compromiso pa yega na 
“net zero emissions” na 2050, e realidad 
ta cu mitar di tur reduccion di emision 
mester keda concretisa prome cu 2030 
pa mantene e keintamento global bao di 
1.5° C. Produccion di combustibel fossiel 
mester reduci aproximadamente 6% pa 
aña entre 2020 y 2030. 


Adaptacion na consecuencianan climatico 
ta proteha hende, negoshi, medio di 
subsistencia, infrastructura y medio ambi- 
ente. E ta cubri esnan actual y pronostica 
pa futuro. Adaptacion mester tin tur 
caminda, pero cu prioridad pa esnan mas 
vulnerabel y menos recurso pa enfrenta 
riesgo climatico. 
Accion climatico ta rekeri inversionnan 
financiero substancial di parti di gobi- 
erno y empresanan. Pero inaccion ta sali 
hopi mas caro. Na nivel internacional 
e paisnan desaroya y emisornan mas 
grandi tin e responsabilidad pa yuda crea 
mecanismonan financiero pa paisnan mas 
vulnerabel of cu menos recurso financia e 
ahustenan necesario. 


ENFOKE RIBA ISLANAN 
CHIKITO DEN DESAROYO 
Cambio climatico por afecta nos salud, 
agricultura, cria y pesca, vivienda, sigur- 
idad y trabao. 
Islanan Chikito den Desaroyo (Small Island 
Developing States) ta mas vulnerabel na 
impactonan climatico. Erosion di areanan 
costal, aumento di nivel di lama, intru- 
sion di awa salo, scarsedad di awa dushi, 
degradacion di tereno pa agricultura y 
disminucion di biodiversidad ta particu- 
larmente impacta isla, y tambe desaster 
natural manera tormenta, horcan, inunda- 
cion y secura. 
Ta premira cu refugiadonan climatico lo 
aumenta drasticamente den cantidad, cu 
un parti substancial procedente di Islanan 
Chikito den Desaroyo cu literalmente ta 
core e riesgo di desaparece den lama. 


No ta por nada cu e prome version di e 
Environmental 
Vulnerability 
Index 
di 
Naciones Uni a ser crea y publica na 2004 
basa riba e vulnerabilidad di islanan chikito 
dor di e South Pacific Applied Geoscience 
Commission na Fiji, den cual ta uza 50 
“smart indicators” pa calcula e vulnera- 
bilidad di medio ambiente di un pais pa 
futuro impactonan. 
Y segun e Global Climate Risk Index(CRI) 
2020 compila pa e NGO GermanWatch 
Aruba ta cualifica como un pais vulner- 
abel. 


Campaña di cambio climatico Aruba 


Y cumbre climatico COP27 na Egipto 


27 


AWEMainta 
Corsou 
Diahuebs, 17 November 2022 


Ishentley Boelbaai dia 10 februari 
2023 den sala di corte atrobe 


WILLEMSTAD - Ayera mainta tratamento di un caso 
di tiroteo cu acusacionnan fuerte contra di e ciudadano 
Ishentley Boelbaai (24) a coy un buelta inespera. 
Pa cuminsa hues mr. J. Snitker a bay hopi lihe di acuerdo 
cu e peticion di tanto e abogado señora mr. T.F. Smeulders 
como e acusado Ishentley Boelbaai pa continua cu e inves- 
tigacionnan prome cu trata e caso riba contenido. 
Ampliamente e acusado Boelbaai a haya oportunidad pa 
expresa su disgusto riba e forma con e caso a keda trata te 
asina leu. 


Mester scucha mas testigo (sigur 3 ciudadano mas) e 
acusado Ishentley Boelbaai a insisti. Ta trata aki di un total 
di 6 acusacion incriminatorio contra di Boelbaai, esta tira cu 
arma di candela dirigi dia 15 di juli 2022 riba e duo Jonge. Dia 
17 di juli 2022 tambe el a comete e mesun hechonan casti- 
gabel, pero e biaha aki contra di e ciudadanonan Dambruck 
y Pinedo. 


Pero, den su totalidad ta trata aki di intento di asesinato, 
maltrato pisa cu arma di candela, menasa cu arma di candela, 
kitamento di telefon for di un di e victimanan. E acusado 
Ishentley Boelbaai a para ariba ayera mainta den sala di 
corte cu e investigacionnan no ta bon haci. No a scucha tur 
testigo relevante y tampoco a coregi fayonan den e proces- 
verbaal. 


Mas aleu segun Boelbaai e homber di fam Jonge ta esun 
prome cu a dal su pareha cu palo den cabes, pero di esey 


absolutamente nada no a bini padilanti. No tin denuncia 
contra di e ciudadano Jonge. Hues scuchando e loke Boelbaai 
a trece padilanti ta di acuerdo cu hues comisario mester 
bolbe scucha e acusado y testigonan relevante, repasa tur 
detaye. 


Fiscal señora mr. Monique Dennaoui a asumi un posicion 
hopi flexibel, añadiendo cu como fiscal e tambe ta sinti falta 
di algun detaye importante. Finalmente hues a tuma a deci- 
sion pa laga tratamento di e caso riba contenido lo tuma 
luga 10 di februari 2023 (otro aña). 


WILLEMSTAD - Den proximo lunanan clientenan lo por 
bay nota mehoransa den e servicio na Casnan di Bario. 
Debi na falta di personal na e momentonan aki SOAW, no 
por duna un servicio optimal na e cantidad hopi grandi di 
clientenan cu ta acudi na Casnan di Bario y atende tur e 
peticionnan cu ta drenta pa yudansa. E falta di personal 
ta debi na e cantidad di personal di SOAW cu a baha VVU 
(Vervroegd Vrijwillige Uitstroom). 


Entretanto SOAW a cuminsa tuma algun medida pa remedia 
e situacion. SOAW lo busca personal temporal pa yuda 
cu e trabounan atrasa. Ademas SOAW ta den proceso pa 
‘upgrade’ y digitalisa pa di manera cu servicio pa funciona 
mas efectivo den asistencia na clientenan. SOAW ta spera 
cu den e proximo lunanan e situacion lo normalisa. SOAW 
ta pidi su disculpa pa cu e retrasonan y ta pidi clientenan 
comprension pa cu e situacion actual. 


SOAW ta pidi comprension 
di clientenan pa cu retraso 

Fortaleza Pa Famia 


S 
i bo come un cuminda cu no a bay bon cu bo y e no kier baha for di bo stoma, pa evita dolor di stoma , bo por bebe 
dos cuchara di DICA pa asina bo stoma wordo alivia, pasobra si bo no hacie e situacion por bira grave. 


Awel mescos ta ora pica drenta nos bida nos mester confesa y aparta for di pica pa nos consenshi y nos comunicacion 
cu Dios ta limpi, y nos curason tin pas. 


Tur pica cu hende confesa, Dios ta pordona, pasobra esey ta para skirbi den 1 Juan 1;9, pero ora hende no ta confesa, 
of no kier confesa, spiritualmente nan comunicacion cu Dios ta kibra, pasobra bo sa cu bo a haci malo pero bo no kier 
drecha e asunto cu Dios. 


Pero pica no solamente tin consecuencia spiritual, pero tambe pica tin consecuencia den nos salud mental, ora nos keda 
sin confesa, e locual cu tin den nos consenshi, ta traha riba nos mente y ta duna nos stress, depresion, y despues amar- 
gura, cual ta cos ta dificil pa ciencia medico compronde. 


Y tambe tin consecuencia fisico pa nos ,un dolor di cabes, un curpa stijf, un stoma cu no ta wanta cuminda, un curpa cu 
dolor tur dia, y di ningun forma e dolornan aki no kier pasa, ta pone hende pensa un rato, y si bo ta realistico cu bo mes 
bo ta bay den oracion y Dios mes lo mustra bo kico ta pasando cu bo. 


Tin masha specialista y cientifico riba e tereno di salud mental, pero solamente esnan cu tin un relacion firme cu Dios y 
cu ta busca cara di Dios diariamente, por haya revelacion di Dios cu tin pica scondi den bida di hende, y por ta e caus- 
ante di e malesa. 


Awendia bruheria a bira moderno, y hende ta bay tras di tur sorto di bagamunderia, pero bruheria no tin ningun poder pa 
reconoce pica, pasobra bruheria mes ta pica, y semper nan ta bisa bo cu un hende a haci bo malo, pero nan no ta capaz 
pa bisa bo, cu abo tin di stop di haci malo cu hende y bo mester pordona. 


Esun ta sconde su pica lo no prospera, laga esaki drenta horea di tur hende, pasobra no ta importa ken bo ta, pasobra 
Rey David tambe a pensa asina, pero Dios a descubri su pica y pone su cara na berguensa. 


Proverbionan 28:13+14 ta para skirbi: Esun cu sconde su picanan lo no prospera, ma esun cu confesa y laga nan lo 
haya misericordia. 
Bendiciona ta e hende cu semper tin temor, ma esun cu haci su curason duro, lo cay den calamidad. 


Ora bo saca asunto di otro hende na cla, no ta nifica cu abo ta limpi sin ningun pica, pasobra dilanti di Dios tur hende tin 
di duna cuenta pa nan picanan. Ningun hende no ta paga pa falta di otro. (Romanonan 14:12+13) 


Awor Dios den su inmenso amor ta yama nos tur na arepentimento, pasobra nos tur ta hende y nos tur a peca . 


Pero diabel tin hopi hende gaña, cu nan sa masha bon cu nan ta haci robes, pero nan ta biba den gran capricho y curason 
duro, cu nan no kier arepenti y sali for di maldad, scuridad y inmoralidad, pero dia pa dia bo ta nota cu nan ta hancra nan 
mes den tur tipo di malicia. 


Si awe bo scucha Señor su bos of na e momento cu bo ta lesando aki, bo sinti cu bo tin di confesa, no lage pa mañan cu 
Dios kier, awe ta bo dia di Salbacion. 
Sinceramente, Pastor Marcel Balootje 


Si nos confesa nos pica, dios ta fiel y 
husto pa pordona nos pica 

Every life is noted and is cherished, 
and nothing loved is ever lost or perished. 


Loke ta duna bida Ta Spiritu di Dios, naturalesa humano no por juda 
ku nada. E palabranan ku Ami a papia ku boso ta bini di Spiritu di 
Dios i nan ta duna bida.. 
Huan 6:63 
Conbay Dushi? Contento di mirabo…. 
Omachi 


El a biba un bon bida y Dios a recompense cu un bon morto. Cu un 
curason kibra pero pa semper agredecido pa e amor incondiconal 
cu el a brinda nos, sin dje nos no lo ta ken nos ta awe, nos ta 
participa e fayecimento di nos mama, nos wela, nos bisawela, 
suegra, nos pepe, nos bon bisiña y ultimo di su tribu na e bunita 
edad di 97 aña; 


Sra. Guillermina Maria 
Maduro-Frank 
Cariñosamente yama ‘Mina’ of ‘Omachi’ 
Viuda di Sr. Bernard Maduro conoci como Benny 
Kipashi 
*29 mei 1925 - †12 november 2022 


Na nomber di su: 
Yiunan: 
Ingrid y Iwan Raghunath den feliz memoria 
Esther y John Valkenburg 


Nietanan: 
Genevieve y Caesar Lampe 
Kaveri Raghunath y Jorrick Briesen 
Garienne Cham 


Bisanieta(o): 
Chloë Lampe y Marvick Kranwinkel na Canada 
Vaughn Lampe 


Manera Yiu: Vico Albertsz, Theo Zievinger y Gary Cham 
Su ayudantenan cu semper a trate cu cariño: 
Noemi, Chachi, Charity, Teresa, Marlen y yuinan, Iraida y Joe 


Bon bisiñanan: 
Famia Kelly, famia Sambo, famia Albertsz, famia Martha y famia 
Tromp 
Su ihanan, subrina(o)nan 


Y demas famia: Frank, Maduro, Raghunath, Valkenburg, Lampe, 
Cham, Zievinger, Figaroa, Orman, Pietersz, Martha, Tromp, Albertsz, 
Kelly, Sambo, Quandus 


Un palabra di special gradicimento ta bai pa Dr. Joaquin van Trigt 
pa su cuido y atencion excepcional. 
Danki na Wit Gele Kruis pa e cuido otorga y na tur esnan cu a 
demostra nan cariño pa Omachi. 


Ta invita demas famia, bisiña, amigo- y conocirnan pa e acto di 
despedida cual lo tuma lugar Diabierna 18 di November 2022 for 
di 9’or pa 11’or di mainta na Aurora Funeral Home. Despues nos lo 
compaña Omachi pa Santana Catolico na Noord. 


Nos disculpa si den nos tristesa nos por a lubida di menciona un of 
otro famia. 


Envez di flor y krans, un donacion na Stichting Wit Gele Kruis lo ta 
hopi aprecia. Lo ta bai tin un box disponibel. Di antemano danki pa 
esaki. 


Nos ta lamenta cu no ta ricibi bishita di condolencia na cas despues 
di entiero. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 


Cu profundo y pena , Pero conforme cu boluntad di Dios , 
Nos ta participa fayecimento inesperadamente di 
Nos ta anumcia fayecimento di: 



Genara F. Croes 
*19-09-1944 - †13-11-2022 
Sra. Genera Filomena Croes/Maduro , miho conoci 
como Annie of Mama , na edad di 78 aña 


Na nomber di su: 


Yiunan: 
† Myriam Maduro/Rosel y yiunan 
Enrique Maduro y yiunan 
Francis H Maduro y Paula Santa y yiunan 


Nietonan y Bisanietonan na Aruba y Hulanda 


Rumannan: 
Rosa Croes y yiunan 
†Regina Otilia Croes 
†Brigida “Didi” Croes 
†Tomas “Tomy” Croes 
Benito “Benny” Croes y Belta Croes y yiunan 
†Antonio “Silvio” Croes y Silvia Croes y yiunan 
Beta y Nino Gibbs-Croes 
Mario Croes 
Colin “Maria” y Frans Kelky-Croes 
Anselmo “Chemito” y Gloria Croes y yiunan 
Marcia y Pedro Flemming-Croes y yiunan 
Ada Croes y yiu 


Yerno: 
Hery Rosel y Pareja 


Primo y Prima-nan, Sobrino y Sobrina-nan, Swa y Cuñanan 


Famianan: Angela, Croes, Flemming, Gibbs, 
Hernandez, Kelly, Lampe, Maduro, Santa, 
Vrolijk, Wester,Yarzagary. 


Demas famia-nan na Aruba, Australia , 
Hulanda,Italia, Spaña y Venezuela. 


Despensa nos si den nos tristeza nos por a lubida un of otro persona 
Acto di entiero lo tuma lugar na Parokia Inmaculada Concepcion na 
Sta. Cruz Dialuna 21 di November 2022 di 9’or pa 11’or di mainta. 


Despues ta sali pa Santana Catolico na Sta. Cruz 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, 
nos ta participa fayecimento di nos ser stima: 


Sra. Margarita Simileer 
*10-06-1935 - †13-11-2022 
Cariñosamente yama “Ita” 


Acto di entiero lo wordo anuncia despues 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Cu dolor na nos curason, 
nos ta participa fayecimento di nos ser stima: 


Sr. David D. de Kort 
Cariñosamente yama “Dachi” 
*10-05-1962 - †11-11-2022 


Na nomber di su: 
Esposa: Dianne de Kort 
Yiunan: Davienne Donato - de Kort y Brian Donato 
Dave de Kort y Chantal Kassar 


Tata: †Edwin de Kort 
Mama: †Carmelita de Kort - Kock 
Ruman: †Nestor de Kort 
Tantanan: Carmen de Kort y famia 
Maria Olivia de Kort y famia 
Eduardo y Vera de Kort y famia 
Elsa Beaujon - de Kort y †Jeens Beaujon y famia 
†Efrain y Mildred de Kort y famia 


Madrina stima: Chinda Mendez 
Suegra y Suegro: †Donald y Ruby de Veer 
Swa y cuñanan: Janine de Veer y George Rivera Diaz y Famia 
Don y Natascha de Veer y famia 
Raquel y Frank Dijkhoff y famia 
Joyce de Veer y Cedrick Tilma y famia 


Amigonan di cas: Evert, Win, Felix, Jenny, Gio, team nan di Varadero 
y Aruba nautical club y demas amigonan 


Demas famia: de Kort, de Veer, Kock, de Cuba, Mendez, Croes, 
Tromp, Beaujon, Garcia y demas famia, primo, primanan y 
amigonan 
Despensa nos si den nos tristeza nos por a lubida un of otro persona 
Ta invita pa e acto di condolencia y despedida cu lo tuma lugar na 
Aurora Funeral Home diabierna 18 di November 2022 di 1’or pa 4’or 
di atardi. Cremacion lo tuma lugar despues. 


Mi ke alaba Señor tur tempo, Su Alabansa lo no kita fo’i mi boca, 
Mi alma ta gloria den Señor, Laga humildenan bin tende y gosa. 
Canta grandesa di Señor hunto cu mi, 
Ban Alaba Su Nomber tur hunto! 
Salmo 34 


A fayece inesperadamente; 


Sr.Timoteo Ras 


Cariñosamente yama “Tims” of “Teo” 
24 Januari 1943 - †15 November 2022 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, 
nos ta participa fayecimento di: 
Sr. Urbano Kelly 
*01-04-1951 - †08-11-2022 


Na nomber di su: 
Yiunan: Alexander U. Kelly 
Rudolf W. Kelly 
Benito H. Kelly 
Joan C. Kelly 


Nietonan: Randolf Lessandrina 
John-Dick Kelly 
Rygel Kelly 


Primo y primanan, sobrino y sobrinanan, amigonan y conocirnan 


Ex casa y mama di su yiunan: Juanita L. Rodriguez 


Rumannan den Cristo 


Omo: Dominico Willems y famia 


Esnan cu a yuda y cuida papa den e momento dificil especialmente 
Señora Maria y Richard Tromp. 


Demas famia: Kelly, Dirks, Willems, Oduber, Figaroa y Statie 


Ta invita pa acto di despedida cual lo tuma lugar na Aurora Funeral 
Home diasabra 19 di November 2022 di 2’or pa 4’or di atardi. 
Cremacion lo tuma lugar despues. 


Nos disculpa si den nos tristesa nos por a lubida algun famia of 
conocir. 

Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di 


Seferina J. G. Dijkhoff 
Mihor conoci como: “Rina” 


Acto di entiero lo wordo anuncia despues. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso tristeza na nos curazon nos ta anuncia fayecimento di: 


Jean Kesner Estrame 
*18-01-1958 - †03-11-2022 


Ta invita pa asisti na acto di entiero cu lo tuma lugar diabierna 19 
november 2022 for di 2’or pa 4’or di atardi na Royal Funeral Home 
despues lo sali pa Santana Central di Sabana Basora. 


Condolencia lo tuma lugar diabierna 18 di November 2022 di 7’or pa 
9’or di anochi na Royal Funeral Home. 


Señor ta mi wardador,mi n’tin falta di nada. 
Den cunucu di yerba berde, E ta ponemi sosega 
E ta hibami na awa tranquil, pa mi bolbe haña forsa 
Salmo 23:1,2,3. 


Cu hopi tristeza pero conforme cu 
boluntad di Dios, nos ta participa 
fayecimento inespera di nos tata: 


Crispiniano Maduro 
Mihor conosi como “Buchi” 
*02-12-1944 - †14-11-2022 


Acto di entiero lo wordo anuncia despues. 


Gradicimento y invitacion 


Na nomber di esposo, yiunan y demas famia nos kier a gradici tur 
esnan cu na un of otro manera a duna nos sosten, Consuelo y forsa 
durante e momentonan dificil aki cu fayecimento y entiero di nos 
defunto stima: 


Jeannette Judith 
Theresia Tromp 
Mihor conoci como “Jean” of “Dina” 


Boso muestra di atencion ta di hopi aprecio 
y un gran sosten pa nos. 


Un danki specialmente na su coleganan di 
DRH pa e bunita krans y pa compaña nos 
den e momentonan dificil aki. Tambe un 
danki na famia, amistades y bisiña pa compaña nos despedi di nos 
querida esposa/mama. 


Alabes nos kier a tuma e oportunidad aki pa invita boso pa un 
Santo Sacrificio di Misa na Misa Santa Anna Noord: Diasabra, 19 di 
november 2022 pa 7or di anochi y diadomingo 20 di november 2022 
pa 6or di atardi. 


D 
en fin di siman, a anuncia cu e proceso di destaho pa re- 
alisa plaza Tino Ruiz (dfm) a inicia. Conhuntamente cu 
DOW lo construi un plaza banda di warda di Polis di Noord, pa 
asina por pone e busto di Tino Ruiz den feliz memoria, y asina 
e plaza aki ta dedica na su persona. 


Pa por yega na e plaza dedica na Tino Ruiz, lo mester ehecuta 
diferente trabounan. Lo mester percura pa asfalta ful e 
parkeerplaats di nobo y pega tegel cu klinker “arubaantjes”. 
Banda di esaki tambe lo percura pa embeyecemento door 
di inverti den “landscaping”. Pa finalisa lo pega tambe dos 
“vlaggenmast” y construi un pedestal di beton riba cual 
e busto lo wordo pega. E tempo di ehecucion ta 50 dia di 
trabou despues di e fecha stipula, incluyendo e periodo di 
pedido. E specificacion di e destaho publico pa e proyecto aki 
ta disponibel na DOW. 


Di parti di Ministerio di Husticia y Asuntonan Social nos kier 
gradici personal di DOW pa nan cooperacion di semper, pa 
asina pronto e proyecto aki por wordo realisa. 


Minister Rocco Tjon: 


Proceso di destaho pa 
plaza Tino Ruiz a inicia 

